
转讜住驻讜转




	转诇讬砖讛 诇讗讜 讻诇讜诐 讛讬讗. 讜讛讗 讚讗诪专讬' 讘驻' 讻讬住讜讬 讛讚诐 (讞讜诇讬谉 讚祝 驻讟.) 讚注驻专 讛谞讚讞转 砖专讬 讚讻转讬讘 讜讗转 讻诇 砖诇诇讛 转拽讘讜抓 讗诇 转讜讱 专讞讜讘讛 讜砖专驻转 诪讬 砖讗讬谞讜 诪讞讜住专 讗诇讗 拽讘讬爪讛 讜砖专驻讛 讬爪讗 讝讛 砖诪讞讜住专 转诇讬砖讛 讜拽讘讬爪讛 讜砖专讬驻讛 诇讗 讚诪讬 讚注驻专 讞砖讬讘 讟驻讬 诪讞讜讘专 诪注抓 讛谞注讜抓 讘讗专抓: 拽诇讬诇讬 注诇诪讗. 讬砖 讙讜专住讬谉 拽诇讬 诪砖讜诐 讚讗诪专 讘住诪讜讱 拽诇转 讜讗讬谉 诇讞讜砖 讘讻讱 讚讗砖讻讞谉 谞诪讬 讘驻专拽 讚' 诪讬转讜转 (诇拽诪谉 讚祝 住讜.) 讙讘讬 讗诇讛讬诐 诇讗 转拽诇诇 讚讗诪专 诇讬讻转讜讘 诇讗 转拽诇: 拽讘讜专讛 诪砖讜诐 讘讝讬讜谞讗 讗讜 诪砖讜诐 讻驻专讛. 注''讻 讗讬讻讗 讻驻专讛 讻讚讗诪专讬' 诇拽诪谉 (讚祝 诪讝:) (讘驻' 讚' 诪讬转讜转) 讻驻专讛 诪讗讬诪转 讛讜讬 诪讻讬 讞讝讜 爪注专讗 讚拽讬讘专讗 驻讜专转讗 讗诇讗 讗驻讬' 讗讬 讗讬讻讗 讘讝讬讜谞讗 讜讻驻专讛 诪讬讘注讬 诇讬讛 讛讬 注讬拽专 讜讗''转 讜讛讗 讗讬讻讗 讻驻专讛 讟驻讬 讘砖诇讗 谞拽讘专 诪砖谞拽讘专 讻讚转谞讬讗 讘砖诪注转讬谉 (诇拽诪谉 诪讝.) 住讬诪谉 讬驻讛 诇讜 诇诪转 砖谞驻专注讬谉 诪诪谞讜 诇讗讞专 诪讬转讛 诪转 诇讗 谞住驻讚 讜诇讗 谞拽讘专 讜讬''诇 讚诇讗讜 诇讗 谞拽讘专 讻诇诇 拽讗诪专 讗诇讗 诇讗 谞拽讘专 诇驻讬 讻讘讜讚讜 讜讛讗讬 讘讝讬讜谞讗 讚讛讻讗 诇讗讜 讘讝讬讜谞讗 讚诪转 拽讗诪专 讚讗诐 讻谉 讗诪讗讬 诇讗 讻诇 讻诪讬谞讬讛 讗诇讗 讘讝讬讜谞讗 讚诪砖驻讞转讜 讗讘诇 诇诪转 讗讬转 诇讜 讘讝讬讜谉 讗诐 讗讬谞讜 砖讜讻讘 注诇 讛诪讟讛 讘讻讘讜讚: 诇讗 转拽讘专讜讛讜 诇讛讛讜讗 讙讘专讗. 讜讛讗 讚讗诪专 讘专讬砖 驻''讟 讚讻转讜讘讜转 (讚祝 驻讚.) 讚讛诪讜讻专 拽讘专讜 讘讗讬诐 讘谞讬 诪砖驻讞讛 讜拽讜讘专讬诐 讗讜转讜 讘注''讻 诪砖讜诐 驻讙诐 诪砖驻讞讛 砖讗谞讬 讛转诐 讚讘注讬 讚诇讬拽讘专讜讛 讘讞讚 讚讜讻转讗: 讛住驻讬讚讗 讬拽专讗 讚讞讬讬. 转讬诪讛 讛讗 讚讗诪专 讘驻' 讛注专诇 (讬讘诪讜转 讚祝 注讞.) 讗诇 砖讗讜诇 讜讗诇 讘讬转 讛讚诪讬诐 讗诇 砖讗讜诇 砖诇讗 谞住驻讚 讻讛诇讻讛 讜讗讬 诪砖讜诐 讬拽专讗 讚讞讬讬 讛专讬 诪讞诇讜 讬砖专讗诇 注诇 讻讘讜讚谉 砖诇讗 讛住驻讬讚讜讛讜 讜讬''诇 讚讬专讗讬诐 讛讬讜 诇住讜驻讚讜 诇讛专讗讜转 砖诪爪讟注专讬谉 注诇讬讜 诪驻谞讬 讚讜讚 讜注讜讚 讚讗驻讬' 讛讜讬 讬拽专讗 讚讞讬讬 砖讗谞讬 诪诇讱 讚讗讬讻讗 讘讝讬讜谉 讟驻讬 诇讙讘讬讛 砖诇讗 谞住驻讚 讻讛诇讻讛:




专讘讬谞讜 讞谞谞讗诇

讻讬爪讚 转讜诇讬谉 讗讜转讜 诪砖拽注讬谉 讗转 讛拽讜专讛 讻讜'. 转"专 讻讬爪讚 注讜砖讬谉 诪砖讛讬谉 注讚 砖拽讬注转 讛讞诪讛 讜讙讜诪专讬谉 (讗讜转讜) [讗转 讚讬谞讜] 讜诪讬讚 诪诪讬转讬谉 讗讜转讜 讜讗讞专 [讻讱] 转讜诇讬谉 讗讜转讜 讗讞讚 拽讜砖专 讜讗讞讚 诪转讬专 讻讚讬 诇拽讬讬诐 讘讜 诪爪讜转 转诇讬讬讛 讜讻砖转讜诇讬谉 讗讜转讜 讗讬谉 转讜诇讬谉 讗讜转讜 讗诇讗 讘注抓 转诇讜砖 砖爪专讬讱 诇拽讜讘专讜 注诪讜 讘转驻讬砖转讜 (讜讗讬谉) [讜讗诐] 诪谞讬讞讬谉 讗讜转讜 转诇讜讬 注讜讘专讬谉 讘诇讗讜 砖谞讗' 诇讗 转诇讬谉 谞讘诇转讜 注诇 讛注抓 讻讬 拽诇诇转 讗诇讛讬诐 转诇讜讬. 讻诇讜诪专 诪驻谞讬 诪讛 讝讛 转诇讜讬 诪驻谞讬 砖拽讬诇诇 讛砖诐 驻讬' 讘讗讬谉 诇讞拽讜专 诪讛 讗诪专 讘拽诇诇讛 讜讬讗诪专讜 讻讱 讜讻讱 谞诪爪讗 砖诐 砖诪讬诐 诪转讘专讱 讘讻讬谞讜讬. 讗诪专 专"诪 讘讝诪谉 砖讗讚诐 诪爪讟注专 诪讛 讛诇砖讜谉 讗讜诪专转 拽诇谞讬 诪专讗砖讬 讜讻讜'. 驻讬专砖 讗讘讬讬 拽诇 诇讬转 讻诇讜诪专 讗讬谉 讘讜 拽诇讜转 讘讻讗讘 讜讚讞讛 专讘讗 讜讗诪专 诪讬 砖讗讬谉 讘讜 拽诇讜转 讻讜讘讚 讬砖 讘讜 讗讬 讛讻讬 讻讘讚 注诇讬 专讗砖讬 诪讘注讬 诇讬讛 讜驻讬专砖 专讘讗 拽诇讬诇 诇讬 注诇诪讗 讻诇讜诪专 讛专讜讞 转砖砖 讜谞注砖讬转 拽诇讛 讜诪注讜讟讛 讜讗拽砖讬' 讛讗讬 拽诇诇转 诪讘注讬 诇讬讛 诇讙讜驻讬讛 诇诇诪讚 讻讬 讛诪拽诇诇 讗转 讛砖诐 谞转诇讛 讜讚讞讬' 讗"讻 讛讜讛 诇讬讛 诇诪讬讻转讘 诪拽诇诇 诪讚砖谞讬 拽专讗 讜讻转讘 拽诇诇转 砖"诪 诪拽诇诇 讜砖"诪 谞诪讬 专讜讞讜 砖诇 讗讚诐 谞讻讗讘转 讘讝诪谉 砖谞讻讗讘 讗讞讚 诪谉 讛讗讘专讬诐 讜讗诪专讬谞谉 讜谞讬诪讗 讛讗讬 拽诇诇转 诇讛讻讬 讛讜讗 讚讗转讗 诇讻讚专讘讗 讜诇讗 砖诪注讬谞谉 诪讬谞讛 讚诪拽诇诇 讛讜讗 讜驻专拽讬谞谉 讗"讻 讛讜讛 诇诪讬讻转讘 拽诇转 诪讗讬 拽诇诇转 砖"诪 转专转讬 砖"诪 讛讗 讚专讘讗 砖"诪 讚诪拽诇诇 讛讜讗:



讜诇讗 讛诪诇讬谉 讗转 讛谞转诇讛 讘诇讘讚 注讜讘专 讘诇讗讜 讗诇讗 讗驻讬' 讛诪诇讬谉 诪转讜 讻专' 讬讜讞谞谉 讚讗诪专 诪讚讻转讬讘 讻讬 拽讘讜专 砖讗讬谉 转"诇 转拽讘专谞讜 讜诪讛 转"诇 转拽讘专谞讜 诇专讘讜转 砖讗专 诪转讬诐 讜诪讚住诪讬讱 诇讗 转诇讬谉 砖"诪 诇诇讗讜 讛讜讗 讚讗转讗 讗讬讻讗 讚讗诪专讬 讗诪专 专' 讬讜讞谞谉 专诪讝 诇拽讘讜专转 讛诪转 诪谉 讛转讜专讛 诪讚讻转讬讘 转拽讘专谞讜 砖讗讬谉 转"诇 转拽讘专谞讜 讗诇讗 诇诇诪讚 砖讞讬讬讘 诪谉 讛转讜专讛 诇拽讘讜专转 讛诪转:



讗"诇 砖讘讜专 诪诇讻讗 诇专讘 讞诪讗 诪谞讗 诇讻讜 拽讘讜专讛 诪谉 讛转讜专讛 砖转拽 讜诇讗 讗诪专 诇讬讛 讜诇讗 诪讬讚讬 讜讗诪专讬谞谉 讛讜讛 诇讬讛 诇诪讬诪专 诇讬讛 诪讚讻转讬讘 讻讬 拽讘讜专 转拽讘专谞讜 讜讚讞讬' 讬讻讜诇 诇诪讬诪专 讚注讘讬讚 讗专讙讝 讻诇讜诪专 转转谞讛讜 讘讗专讜谉. 拽讘讜专讛 讘讗专抓 诪谞讗 诇讛讜 砖讗讬谉 转"诇 转拽讘专谞讜 讚讚专讬砖 讗谞谉 诇讗 诪砖诪注 诇讬讛 诇诪诇讻讗 诇讬诪讗 诇讬讛 诪讚讗讬拽讘讜专 讗讘讜转 讜诪砖讛 专讘讬谞讜 讜讗诪专讬谞谉 讬讻讜诇 诇诪讬诪专 诪谞讛讙讗 讘注诇诪讗 讛讜讗 讜讻谉 讛讗 讚讻转讬讘 讘讘谞讜 砖诇 讬专讘注诐 讜拽讘专讜 讗讜转讜 讻讬 讝讛 诇讘讚讜 讬讘讗 诇讬专讘注诐 讗诇 拽讘专 讜讻谉 诇讗 讬住驻讚讜 诇讜 讜诇讗 讬拽讘专讜 讚专讱 诪谞讛讙 讛注讜诇诐 讻讬 拽讗诪专讬谞谉 爪讜讜讗讛 诪谞讗 诇谉. 讜拽"诇 诪爪讜讛 讝讜 诪讚专讘谞谉 讛讬讗:





专诪讘"谉

[诪住驻专 转讜专转 讛讗讚诐: 讗诪专 专' 讬讜讞谞谉 诪砖讜诐 专砖讘"讬 专诪讝 诇拽讘讜专讛 诪谉 讛转讜专讛 诪谞讬谉, 转"诇 讻讬 拽讘讜专 转拽讘专谞讜 诪讻讗谉 专诪讝 诇拽讘讜专讛 诪讛"转. 驻讬' 拽讘讜专讛 讘拽专拽注 拽讗诪专, 讜诇讛讗讬 诇讬砖谞讗 诪诇讬谉 讗转 诪转讜 诪诪砖 讚注讜讘专 讘诇讗 转注砖讛 讚讙诪专 诪转诇讜讬 讙讜驻讛 讜专讬讘讜讬讗 讚转拽讘专谞讜 诇讙谞讬讝转 拽专拽注, 讜讛转诐 转谞谉 讗"诇 砖讘讜专 诪诇讻讗 诇专讘 讞诪讗, 拽讘讜专讛 诪讚讗讜专讬讬转讗 诪谞讗 诇讻讜, 讗讬砖转讬拽 讜诇讗 讗"诇 讜诇讗 诪讬讚讬, 讗诪专 专讘 讞诪讗 讘专 讬注拽讘 讗讬转诪住专 注诇诪讗 讘讬讚讗 讚讟驻砖讗讬, 讗讬讘注讬讗 诇讬' 诇诪讬诪专 讻讬 拽讘讜专, 讜讚讞讬谞谉 讚注讘讬讚 诇讬讛 讗专讜谉, 诇讬诪讗 诇讬讛 转拽讘专谞讜, 诇讗 诪砖诪注 诇讬讛 诇砖讘讜专 诪诇讻讗, 讗诇诪讗 讗专讜谉 诇讗讜 拽讘讜专讛 讛讜讗.
谞诪爪讬谞讜 诇诪讚讬谉, 砖讛注讜砖讛 讗专讜谉 诇诪转 讜诪谞讬讞讜 讘讘讬转 讛拽讘专讜' 讗讬谞讛 拽讘讜专', 讜讘讻诇诇 诪诇讬谉 诪转讜 讛讜讗 讜注讜讘专 注诇讬讜 讜讗诐 注砖讛 讗专讜谉 讜拽讘专讜 讘拽专拽注 讗讬谞讜 注讜讘专 注诇讬讜, 讗注"驻 讻谉 讬驻讛 讛讬讛 诇拽讘专讜 讘讗专抓, 讚拽讘讜专转 讗专抓 诪诪砖 诪爪讜讛, 讻爪讜讜讗转讜 讚专讘讬 讜讗驻讬' 讘讞"诇 讜诪讛 砖谞讛讙讜 讞讻诪讬 讬砖专讗诇 讘讙诪专讗 讘讗专讜谞讜转 诇讗讞专 注讬讻讜诇 讛讘砖专 讛讜讛 讻讚讗诪专讬谞谉 讘讬专讜砖诇诪讬 讗讜 砖讛讬讜 谞讜拽讘讬谉 讗专讜谉 诇讗专抓].



[诪住驻专 转讜专转 讛讗讚诐: 讗讬讘注讬 诇讛讜 拽讘讜专讛 诪砖讜诐 讘讝讬讜谞讬 讛讜讗 讗讜 诪砖讜诐 讻驻专讛 讛讜讗 诇诪讗讬 谞驻拽讗 诪讬谞讛 讚讗诪专 诇讗 转拽讘专讜讛 诇讛讗讬 讙讘专讗, 讗讬 讗诪专转 诪砖讜诐 讘讝讬讜谞讬 讛讜讗 诇讗讜 讻诇 讻诪讬谞讬', 讜讗讬 讗诪专' 诪砖讜诐 讻驻专' 讛讜讗, 讛讗 拽讗诪专 诇讗 讘注讬谞讗 讻驻专讛. 讜诇讗 讗讬驻砖讟讗, 讛讬诇讻讱 拽讜讘专讬谉 讗讜转讜 讚住驻拽 讗讬住讜专讗 讛讜讗, 讗驻讬' 讘注讬 讬讜专砖讬谉 谞诪讬 讚诇讗 诇讬拽讘专讜讛讜, 诪讜爪讬讗讬谉 诪讛谉 讘注诇 讻专讞谉, 讜讗驻讬' 讘诪转 讘注诇诪讗 讚诇讬转 诇讬讛 拽讜讘专讬谉 讜拽讗诪专 讚诇讗 转拽讘专讜讛讜 讗讬谉 砖讜诪注讬谉 诇讜, 讚讘讝讬讜谞讗 讚讻讜诇讛 讞讬讬 拽讗诪专讬谞谉, 讜诇讗讜 诪砖讜诐 讘谞讬 诪砖驻讞讛 讘诇讞讜讚, 讜注讜讚 讚驻讙诐 诪砖驻讞讛 谞诪讬, 讚讛转诐 讗诪专讬' 谞讬讞讗 诇讬讛 诪讗讬 讚讬诇诪讗 诇讗 谞讬讞讗 诇讛讜 诇讘谞讬 诪砖驻讞讛, 谞讬讞讗 诇讛讜 诇讘谞讬 诪砖驻讞讛 诪讗讬, 讗讬 讗驻砖专 讚诇讬讻讗 讞讚 讘住讜祝 讛注讜诇诐 讚诇讗 谞讬讞讗 诇讬讛 讜讛讻讗 谞诪讬 讚讻讜讜转讛, 讛诇讻讱 拽讜讘专讬谉 讗讜转讜.
讜讛转诐 转谞谉 (讚祝 诪"讝 注"讗) 讗讬谉 拽讜讘专讬谉 讗讜转谉 诇讛专讜讙讬 讘讬转 讚讬谉 讘拽讘专讜转 讗讘讜转讬讛谉, 讗诇讗 砖转讬 拽讘专讜转 诪转拽讬谞讬谉 诇讛谉, 讗讞转 诇谞住拽诇讬谉 讜谞砖专驻讬谉 讜讗讞转 诇谞讛专讙讬谉 讜谞讞谞拽讬谉, 讜讗诪专讬谞谉 讘讙诪专讗 讻诇 讻讱 诇诪讛, 诇驻讬 砖讗讬谉 拽讜讘专讬谉 专砖注 讗爪诇 爪讚讬拽, 讚讗诪专 专' 讞诪讗 讘专' 讞谞讬谞讗 诪谞讬谉 砖讗讬谉 拽讜讘专讬谉 专砖注 讗爪诇 爪讚讬拽 砖谞讗诪专 讜讬讛讜 讛诐 拽讜讘专讬诐 讗讬砖, 讜讛谞讛 专讗讜 讛讙讚讜讚 讜讬砖诇讬讻讜 讗转 讛讗讬砖 讘拽讘专 讗诇讬砖注 讜讬讞讬 讜讬拽诐 注诇 专讙诇讬讜, 讜讻砖诐 砖讗讬谉 拽讜讘专讬谉 专砖注 讗爪诇 爪讚讬拽 讻讱 讗讬谉 拽讜讘专讬谉 专砖注 讞诪讜专 讗爪诇 专砖注 拽诇, 讜讻谉 爪讚讬拽 讘讬谞讜谞讬 讗讬谉 拽讜讘专讬谉 讗讜转讜 讗爪诇 讞住讬讚 讙诪讜专 讜诪讜驻诇讙 讻讚讗诪专讬' [诪"拽 讚讻"讛 注"讗] 讻讬 谞讞 谞驻砖讬' 讚专讘 讛讜谞讗 讜讗住拽讜讛 诇讗专抓 讬砖专讗诇 讗诪专讜 讛讬讻讬 谞讬谞讞讬讛 讙讘讬 专' 讞讬讬讗, 讚专讘 讛讜谞讗 专讘抓 转讜专讛 讘讬砖专讗诇 讜专"讞 专讬讘抓 转讜专讛, 讜讘讛讛讜讗 爪讜专讘讗 诪专讘谞谉 讗诪专讬 (砖诐 讚讬"讝 注"讗) 注讬讬诇讜讛讜 诇诪注专转讗 讚讞住讬讚讬 讜诇讗 拽讘诇讜讛 诇诪注专讛 讚讚讬讬谞讬 讜拽讘诇讜讛 讚注讘讬讚 讻专讘讬 讗诇注讗讬 讻讜'].



[诪住' 转讜专转 讛讗讚诐: 讗讬讘注讬讗 诇讛讜 讛住驻讬讚讗 讬拽专讗 讚讞讬讬 讛讜讗, 讗讜 讬拽专讗 讚砖讻讘讬, 诇诪讗讬 谞驻拽讗 诪讬谞讛 讚讗诪专 诇讗 转住驻讚讜讛诇讛讛讜讗 讙讘专讗, 讗讬 谞诪讬 诇讗驻讜拽讬 诪讬讜专砖讬谉. 讜驻砖讟讗 转"砖 专' 谞转谉 讗讜诪专 住讬诪谉 讬驻讛 诇诪转 讻砖谞驻专注讬谉 诪诪谞讜 诇讗讞专 诪讬转讛, [诪转 砖诇讗 谞住驻讚 讜诇讗 谞拽讘专 讜讻讜'] 砖"诪 讬拽专讗 讚砖讻讘讬 讛讜讗, 讜讻讚诇讗 注讘讚讬 诇讬' 讬拽专讗 讛讜讬 诇讬讛 讻驻专讛 讘诪讬诇转讛.
讘砖讗诇转讜转 (驻' 讞讬讬), 诪讗讬 诇讗 谞住驻讚 讜诇讗 谞拽讘专, 讗讬诇讬诪讗 诇讗 谞住驻讚 讜诇讗 谞拽讘专 讻诇诇 讛讛讜讗 讘专砖注讬诐 讙诪讜专讬诐 讛讜讗 砖谞讗诪专 诇讗 讬住驻讚讜 讜诇讗 讬拽讘专讜 讗诇讗 诇讗 谞住驻讚 讚专讱 讻讘讜讚讜 讜诇讗 谞拽讘专 讘讻讘讜讚 注讚 砖讬转讘讝讛 讗诇讗 讛住驻讬讚讗 讬拽专讗 讚砖讻讘讬 讛讜讗 讜诪讗讬 讞讬' 讙讜专专转讜 砖讙讜专专转讜 讞讬' 拽讜讚诐 拽讘讜专讛 讜讗讞"讻 谞拽讘专 讚讗讚专讘' 拽讘讜专讛 讗讬转 讘讛 讻驻专讛, 讻讚讘注讬谞谉 诇诪讬诪专 拽诪谉.
讜谞砖讗诇 诪专讘讬谞讜 讛讗讬 讝"诇 诇注谞讬谉 讗讚诐 讞砖讜讘 砖诪转 诪讛讜 诇注砖讜转 诇讜 讛住驻讚 讜住驻专 转讜专讛 诪讜谞讞 诇驻谞讬讛诐 讜住讚讬谉 驻专讜砖 注诇讬讜 讜讛转讬专 诇注砖讜转 讻谉 诇讗讚诐 讞住讬讚 讜讙讚讜诇 讘转讜专讛 讜讬讞讬讚 讘讚讜专讜 讚转谞讬讗 (讘"拽 讚祝 讬"讝 注"讗) 讜讻讘讜讚 注砖讜 诇讜 讘诪讜转讜, 讝讛 讞讝拽讬讛 诪诇讱 讬讛讜讚讛, 砖讬爪讗讜 诇驻谞讬讜 砖诇砖讬诐 讜砖砖讛 讗诇祝 讞诇讜爪讬 讻转祝, 讚讘专讬 专' 讬讛讜讚讛, 讗"诇 专' 谞讞诪讬' 讜讛诇讗 诇讗讞讗讘 诪诇讱 讬砖专讗诇 注砖讜 讻谉, 讗诇讗 诪诇诪讚 砖讛谞讬讞讜 住驻专 转讜专讛 注诇 诪讟转讜, 讜讗诪专讜 拽讬讬诐 讝讛 诪讛 砖讻转讜讘 讘转讜专讛 讜讛讗讬讚谞讗 讚拽讗 注讘讚讬谞谉 讛讻讬, 讗驻讜拽讬 诪驻拽讬谞谉 讗谞讜讞讬 诇讗 诪谞讞讬谞谉, 讗讬讘注讬转 讗讬诪讗 讗谞讜讞讬 诪谞讞讬谞谉 拽讬讬诐 诇讗 讗诪专讬谞谉.
讜讟驻讬 注讚讬祝 讚诇讗 诇诪讬注讘讚 讛讻讬, 讚讗诪专讬谞谉 (诪讜"拽 讚讻"讛 注"讗) 讻讬 谞讞 谞驻砖讬' 讚专讘 讛讜谞讗, 住讘讜专 专讘谞谉 诇讗谞讜讞讬 住"转 讗注专住讬', 讗诪专 诇讛讜 专讘 讞住讚讗, 诪诇转讗 讚诪讞讬讬诐 讚讬诇讬' 诇讗 住讘专讛, 讛砖转讗 谞讬拽讜诐 讜谞注讘讬讚 诇讬', 讜讻谉 讻讬 谞讞 谞驻砖讬' 讚专' 砖诪注讜谉 专讘谞谉 讜讝拽谞讬诐 谞诪谞注讜 诪讝讗转, 讜讗诐 谞注砖讛 诇讗讚诐 讙讚讜诇 讜讞住讬讚 讜讬讞讬讚 讘诪拽讜诪讜, 讗诇 讬讛讗 住"转 讘讚讘专 讝讛 诪讜讟诇 讗诇讗 注讜诪讚 讘转讬讘讛 讜讘讚讜诪讛 诇讛, 讜讛讜讻讬讞讜 诪讬 砖讬砖谞讛 讘讻讱.
诇讙讗讜谉, 讜讛住驻讚 谞讜讛讙讬诐 讘讬砖讬讘讛 诇讛住驻讬讚 诇驻谞讬 讛诪讟讛 诇砖讗专 讛转诇诪讬讚讬诐, 讗讘诇 讞讻诐 讜讗诇讜祝 讜讙讗讜谉, 诪讻谞讬住讬谉 讗讜转讜 诇讘讬转 讛诪讚专砖, 讜诪谞讬讞讬诐 讗转 讛诪讟讛 讘诪拽讜诐 砖讛讬讛 讚讜专砖, 讜住讜驻讚讬谉 讗讜转讜 转诇诪讬讚讬诐 讜拽讛诇 讬砖专讗诇 讜讻砖讛谉 诪讜爪讬讗讬谉 讗转 讛诪讟讛, 住讜驻讚讬谉 讗讜转讜 注讚 诇讘讬转 讛拽讘专讜转, 讜讗诐 讞讻诐 讛讜讗 住讜驻讚讬谉 注讜讚 讬讜诐 讗讞讚 讘转讜讱 砖讘注转 讬诪讬 讛讗讘诇, 讜诇讝诪谉 讬砖讬讘讛 住讜驻讚讬谉 讗讜转讜 讻诇 讬砖专讗诇 讛拽专讜讘讬诐 讜讛专讞讜拽讬诐 诇驻讬 讻讘讜讚讜, 讘讞讚砖 讗讚专 讜讗诇讜诇, 讜诇讬讜诐 砖讘讬注讬 注讜诇讬谉 诇讘讬转 讛拽讘专讜转 讜诪讘拽专讬谉 讗讜转讜, 讜诇转讻诇讬转 砖谞讬诐 注砖专 讞讜讚砖, 诪砖讻讬讘讬诐 讗讜转讜 讜诪讘拽专讬谉 讗讜转讜].





讛诪讗讬专讬

讛诪诇讱 讗讬谉 诇讜 专砖讜转 诇讛专讜讙 讗诇讗 讘住讬讬祝 诇讗 讘砖讗专 诪讬转讜转 讘讬转 讚讬谉 讜诇讗 讘诪讬转讛 讗讞专转 讜讝讛 砖讗诪专讜 讻讗谉 讛讬讬转讬 讗讜诪专 转讜诇讬谉 讗讜转讜 讜讗讞"讻 诪诪讬转讬谉 讗讜转讜 讻讚专讱 砖讛诪诇讻讜转 注讜砖讛 诇讗 注诇 诪诇讻讬 讬砖专讗诇 讛讜讗 讗讜诪专讛 讗诇讗 注诇 诪诇讻讬 讛讗讜诪讜转:



讗讞专 砖讘讬讗专谞讜 讘诪砖谞讛 讘谞转诇讬谉 砖住诪讜讱 诇砖拽讬注转 讛讞诪讛 转讜诇讬谉 讗讜转谉 讜诪讜专讬讚讬谉 讗讜转谉 诪讬讚 讗讬谉 讙讜诪专讬谉 讚讬谞诐 诇讬讛专讙 讘砖讞专讬转 讗诇讗 诪砖讛讬谉 讙诪专 讚讬谞讜 讘讻讚讬 砖讗讞专 诪讬转转讜 讬讛讬讜 转讜诇讬谉 讗讜转讜 讜讞诪讛 诪转拽专讘转 诇讬砖拽注 讜转讜诇讬谉 讗讜转讜 讜诪讜专讬讚讬谉 讗讜转讜 诪讬讚 诇拽讬讬诐 讘讜 诪爪讜转 转诇讬讬讛:



注抓 讝讛 砖转讜诇讬谉 注诇讬讜 爪专讬讱 砖讬讛讗 转诇讜砖 砖讗讬谉 转讜诇讬谉 讘诪讞讜讘专 砖讛专讬 讛注抓 谞拽讘专 讘转驻讬砖转讜 讻诪讜 砖讛转讘讗专 讜谞讗诪专 注诇讬讜 讻讬 拽讘专 讜讻讜' 诇专讘讜转 讗转 讛注抓 讜讚专砖讜 讘讜 诪讬 砖讗讬谞讜 诪讞讜住专 讗诇讗 拽讘讜专讛 讬爪讗 讝讛 砖诪讞讜住专 拽爪讬爪讛 讜拽讘讜专讛 讜诪"诪 诪砖拽注讬谉 讛讬讜 讗转 讛注抓 讘讗专抓 讜讗注"驻 砖讛讜讗 爪专讬讱 讞驻讬专讛 讗讬谉 讝讛 讻诇讜诐 诇讬拽专讗 讞住专讜谉 诪注砖讛:



讻讘专 讘讬讗专谞讜 砖讛诪诇讬谉 讗转 诪转讜 讚专讱 讛转专砖诇讜转 注讜讘专 讘注砖讛 讜诪谞讬谉 专诪讝 诇诪爪讜转 拽讘讜专讛 诪谉 讛转讜专讛 砖谞讗诪专 讻讬 拽讘专 转拽讘专谞讜 诪注转讛 讻诇 砖爪讜讛 砖诇讗 讬拽讘专讜讛讜 讗讬谉 砖讜诪注讬谉 诇讜 讗讞专 砖讛讬讗 诪爪讜讛 讜诇讗 注讜讚 讗诇讗 砖讬砖 讘讝讬讜谉 诇拽专讜讘讬诐 讻砖谞讘诇转讜 注讜诪讚转 讜诪住专讞转 讗驻讬诇讜 讛讬转讛 讘讗专讜谉 讜讗讬谉 砖讜诪注讬谉 诇讬讘讝讜转 拽专讜讘讬讜 注诇讬讜 讗讘诇 讛讛住驻讚 讻讘讜讚 讛诪转 讛讜讗 讜诇驻讬讻讱 讗诐 爪讜讛 砖诇讗 诇住驻讚讜 砖讜诪注讬谉 诇讜 讜讗诐 诇讗 爪讜讛 讻谉 讜讛讬讜 讛讬讜专砖讬诐 谞诪谞注讬诐 砖诇讗 诇住驻讚讜 讻讜驻讬谉 讗讜转谉 诇讬转谉 砖讻专 讛诪拽讜谞谞讬诐 讜讛诪拽讜谞谞讜转 讜讛讞诇讬诇讬诐 讻驻讬 讛专讗讜讬 讜讻驻讬 讛诪谞讛讙:



讝讛 砖讘讗专谞讜 砖讻诇 砖讛诇讬谞讜 诇讻讘讜讚讜 讗讬谞讜 注讜讘专 注诇讬讜 诇讗 住讜祝 讚讘专 诇讛讘讬讗 诇讜 讗专讜谉 讜转讻专讬讻讬谉 讗诇讗 诇讻诇 爪专讻讬 拽讘讜专讛 讻谉 讗讜 诇讻诇 讚讘专 砖诇 讻讘讜讚 讻讙讜谉 诇讛讘讬讗 诇讜 诪拽讜谞谞讜转 讗讜 诇讛砖诪讬注 注诇讬讜 注讬讬专讜转 讜讻诇 讻讬讜爪讗 讘讝讛:



诇注讜诇诐 讗诇 讬讛专讛专 讗讚诐 讗讞专 诪讚讜转讬讜 砖诇 诪拽讜诐 讘专讗讜转讜 讛注讚专 讛住讚讜专 讘讬谉 讘谞讬 讗讚诐 讘讬谉 讘讞讬讬讛诐 讻讙讜谉 爪讚讬拽 讜专注 诇讜 专砖注 讜讟讜讘 诇讜 讘讬谉 诇讗讞专 诪讬转讛 讗诐 讬讗专注 诇驻注诪讬诐 砖讬讛讗 讛专砖注 谞拽讘专 讘讻讘讜讚 讜讛爪讚讬拽 砖诇讗 讘讻讘讜讚 砖讛讻诇 讘讚讬谉 讜讘诪砖驻讟 讜讗诐 讗驻谞讬 讛诪砖拽诇 谞注诇诪讬诐 诪诪谞讜 讜讻讘专 专讗讬转 讘驻专拽 讝讛 诪讛 砖讛讝讻讬专讜 讘砖诪讜注转 讘注讬讗 诪讬讻住讗 砖讘讬讗讜专讜 注诇 诪讜讻住 讗讞讚 专砖注 砖诪转 讜讘讜 讘讬讜诐 诪转 讞讻诐 讗讞讚 讙讚讜诇 讜讛讬讜 讻诇 讘谞讬 讛注讬专 注讜住拽讬谉 讘诪讟转讜 砖诇 讞讻诐 讜讗祝 拽专讜讘讬 讛诪讜讻住 讛讜爪讬讗讜 诪讟转诐 砖诇讗 讘讻讘讜讚 讜拽驻爪讜 注诇讬讛诐 讗讜讬讘讬诐 讜讛谞讬讞讜 讗转 讛诪讟讜转 讜诇讗讞专 砖注讛 讞讝专讜 讜谞转讞诇驻讛 诇讛诐 诪讟讛 讘诪讟讛 注讚 砖谞拽讘专 讛诪讜讻住 讘讻讘讜讚 讙讚讜诇 讜讛讞讻诐 砖诇讗 讘砖讜诐 讻讘讜讚 砖讘注讜诇诐 讜谞爪讟注专 讗讞讚 诪转诇诪讬讚讬 讛讞讻诐 注讚 砖谞转注讜专专 讚诪讬讜谞讜 讜谞专讗讛 诇讜 专讘讜 讘讞诇讜诐 讜讗诪专 诇讜 讘讗 讜专讗讛 砖讻讘讜讚讬 讙讚讜诇 讘讙谉 注讚谉 讜拽诇讜谉 讗讜转讜 讛讗讬砖 诪专讜讘讛 讘诪拽讜诪讜 讗诇讗 驻注诐 讗讞转 砖诪注转讬 讘讙谞讜转 转诇诪讬讚 讞讻诐 讜诇讗 诪讞讬转讬 讜谞注谞砖转讬 讜讝讛 讛讻讬谉 驻注诐 讗讞转 住注讜讚讛 讙讚讜诇讛 诇诪讬 砖诪谞讛讜 诪讜讻住 讜诇讗 讘讗 讜讞诇拽讛 诇注谞讬讬诐 讜谞驻专注 诇讜 讘讻讱 讜讛讜讗 砖讗诪专讜 住讬诪谉 讬驻讛 诇诪转 砖谞驻专注讬谉 诪诪谞讜 讗讞专 诪讬转讛 讻讙讜谉 砖诇讗 谞住驻讚 讗讜 砖诇讗 谞拽讘专 讗讜 砖谞注砖讛 讜诇讗 讻专讗讜讬 讗讜 砖讙专专转讜 讞讬讛 讗讜 砖讛讬讜 讙砖诪讬诐 诪讝诇驻讬诐 注诇 诪讟转讜 讜讻诇 讻讬讜爪讗 讘讗诇讜 砖讛讚讘专讬诐 谞专讗讬谉 砖专讜爪讬谉 诪谉 讛砖诪讬诐 诇注谞砖讜 诪注讟 讻讚讬 砖诇讗 讬讛讬讛 砖讻专讜 诪拽讜驻讞 诇注讜诇诐 讛讘讗 讜讻诇 讗诇讜 讚讘专讬诐 讚转讬讬诐 专讗讜讬 诇讛转注讜专专 讘讛诐 讜诇讛讝讛专 诇讘诇 讬驻拽驻拽 诇讛专讛专 讗讞专 诪讚讜转 讛砖诐 讻诇诇 讘专讘 讗讜 讘诪注讟:





讬讚 专诪"讛

转谞讜 专讘谞谉 讗诇讜 谞讗诪专 讻讜' 讛讬讬转讬 讗讜诪专 转讜诇讬谉 讗讜转讜 讜讗讞专 讻讱 诪诪讬转讬谉 讗讜转讜 讘诪讬转讛 讛专讗讜讬讛 诇讜 讜讛讜讗 转诇讜讬 讻讚专讱 砖讛诪诇讻讜转 注讜砖讛 转"诇 讜讛讜诪转 讜转诇讬转 诪讬转讛 讜讗讞专 讻讱 转诇讬讬讛 讛讗 讻讬爪讚 诇讗 讛讬讜 转讜诇讬谉 讗讜转讜 砖讞专讬转 砖讻讬讜谉 砖讬砖 砖讛讜转 讘讬讜诐 诇讛讜专讬讚讜 驻注诪讬诐 砖诪转专砖诇讬谉 讘讜 讜讘讗讬诐 诇讬讚讬 砖讻讞讛 讗诇讗 住诪讜讱 诇砖拽讬注转 讛讞诪讛 砖讻讬讜谉 砖讗讬谉 砖讛讜转 讘讬讜诐 诪诪讛专讬谉 诇讛讜专讬讚讜 砖诇讗 讬注讘专讜 注诇讬讜 讘讘诇 转诇讬谉 谞讘诇转讜. 讜诇讗 讛讬讜 讙讜诪专讬诐 讗转 讚讬谞讜 砖讞专讬转 讜讛讜专讙讬谉 讗讜转讜 诪讬讚 讜转讜诇讬谉 讗讜转讜 住诪讜讱 诇砖拽讬注转 讛讞诪讛 砖诪讗 讬转专砖诇讜 讘讜 讜诇讗 讬拽讬讬诪讜 讘讜 诪爪讜转 转诇讬讬讛 讜诇讗 讛讬讜 讙讜诪专讬谉 讗转 讚讬谞讜 砖讞专讬转 讜诪砖讛讬谉 讗讜转讜 诇讛专讙讜 住诪讜讱 诇砖拽讬注转 讛讞诪讛 砖谞诪爪讗讜 诪注谞讬谉 讗转 讚讬谞讜 讗诇讗 诪砖讛讬谉 讗转 讚讬谞讜 注讚 诇砖拽讬注转 讛讞诪讛 讻讜' 讗讞讚 拽讜砖专 讜讗讞讚 诪转讬专 诪讬讚 砖讗讬谉 讛讚讘专 讗诇讗 诇拽讬讬诐 讘讜 诪爪讜转 转诇讬讬讛:



转谞讜 专讘谞谉 注抓 讬讻讜诇 讘诪讞讜讘专 转"诇 讻讬 拽讘讜专 诪专讬讘讜讬讗 诪砖诪注 诇讬讛 讚讗驻讬诇讜 讛注抓 砖谞转诇讛 注诇讬讜 谞诪讬 讘注讬 拽讘讜专讛 讜拽讗 讚专讬砖 诪讬 砖讗讬谞讜 诪讞讜住专 讻讜' 讜专"讬 讚讗诪专 讗讬谉 诪砖拽注讬谉 讗转 讛拽讜专讛 讘讗专抓 讚专讬砖 谞诪讬 讛讻讬 诪讬 砖讗讬谞讜 诪讞讜住专 讗诇讗 拽讘讜专讛 讬爪讗 讝讛 砖诪讞讜住专 讞驻讬专讛 讜拽讘讜专讛 讞驻讬专讛 讘诪拽讜诐 砖讬拽讜注 讛拽讜专讛 讻讚讬 诇讛讜爪讬讗讛 讜专讘谞谉 讞驻讬专讛 诇讗讜 讞住专讜谉 诪注砖讛 讗讬讻讗 讙讘讬 拽讜专讛:...



 转谞讬讗 讗"专 诪讗讬专 诇诪讛 讝讛 讚讜诪讛 讻讜' 注讬拽专 讛讗 诪讬诇转讗 诪砖讜诐 讚讻转讬讘 谞注砖讛 讗讚诐 讘爪诇诪谞讜 讜讛讬讗 爪讜专转 讛讚注转 讜讗讬谉 讛拽讘"讛 专讜爪讛 诇讘讝讜转 讚讘专 砖谞讘专讗 讘爪诇诪讜:



诪转谞讬' 讗"专 诪讗讬专 讘砖注讛 砖讗讚诐 诪爪讟注专 诪讛 诇砖讜谉 讗讜诪' 讻诇讜诪专 讘讗讬讝讛 诇砖讜谉 拽讜讘诇 讜讬砖 诇驻专砖 诪讛 诇砖讜谞讜 讗讜诪专转 拽诇谞讬 诪专讗砖讬 拽诇谞讬 诪讝专讜注讬 讜讗讬讘注讬讗 诇谉 诪讗讬 诪砖诪注 讛讗讬 诇讬砖谞讗 讚拽诇谞讬 诪专讗砖讬 讗诪专 讗讘讬讬 讻诪讗谉 讚讗诪专 拽诇 诇讬转 讻诇讜诪专 讗讬谞讬 拽诇 讜讛讗讬 拽诇谞讬 诇讗讜 拽诇 讗谞讬 拽讗诪专 讗诇讗 拽诇 讗讬谞讬 讻诇讜诪专 砖讗谞讬 讻讘讚 诪专讗砖讬 讗"诇 专讘讗 讗"讻 讻讘讚 注诇讬 诪讬讘注讬 诇讬讛 讗诇讗 讗诪专 专讘讗 讻诪讗谉 讚讗诪专 拽诇讬诇 诇讬 注诇诪讗 讻诇讜诪专 砖讗谞讬 讻讘讚 讜讗讬谉 讛注讜诇诐 讻讚讗讬 诇砖讗转讬 讻讚讘专 讛拽诇 砖讗讬谞讜 讬讻讜诇 诇砖讗转 讗转 讛讻讘讚 讜讛讻讬 拽讗诪专 拽诇 讗谞讬 讜讗讬谞讬 讬讻讜诇 诇砖讗转 讗转 专讗砖讬 讜讗转 讝专讜注讬 砖讻讘讚讜 注诇讬 [讜专讘讬谞讜 讞谞谞讗诇 讝"诇 讻转讘 拽诇 诇讬转 讻诇讜诪专 讗讬谉 讘讜 拽诇讜转 讘讻讗讘 讜讚讞讛 专讘讗 讜讗诪专 诪讬 砖讗讬谉 讘讜 拽诇讜转 讻讜讘讚 讬砖 讘讜 讗讬 讛讻讬 讻讘讚 注诇讬] 专讗砖讬 诪讬讘注讬 诇讬讛 讜驻专讬砖 专讘讗 拽诇讬诇 诇讬 注诇诪讗 讻诇讜诪专 讛专讜讞 转砖砖讛 讜谞注砖讬转 拽诇讛 讜诪注讜讟讛. 讜诪拽砖讬' 讛讗讬 拽诇诇讛 诪讬讘注讬 诇讬讛 诇讙讜驻讬讛 诇讗砖诪讜注讬谞谉 讚讘诪拽诇诇 拽讗 诪讬讬专讬 讗讬 诇诪讗谉 讚讚专讬砖 讻诇诇讬 讜驻专讟讬 讗讬爪讟专讬讱 诇驻专讟 讗讬 诇诪讗谉 讚讚专讬砖 专讬讘讜讬讬 讜诪讬注讜讟讬 讗讬爪讟专讬讱 诇诪讬注讜讟. 讜讬砖 诇驻专砖 诪讬讘注讬 诇讬讛 诇讙讜驻讬讛 讻诇讜诪专 诪驻谞讬 诪讛 讝讛 转诇讜讬 诪驻谞讬 砖讘讬专讱 讗转 讛砖诐 讜专讗砖讜谉 注讬拽专. 讜诪驻专拽讬' 讗"讻 诇讬诪讗 拽专讗 诪拽诇诇 诪讗讬 拽诇诇转. 讜诪拽砖讬谞谉 转讜 讜讗讬诪讗 讻讜诇讬讛 诇讻讚专"诪 讛讜讗 讚讗转讗 讜讬讛讬讜 讻诇 讛诪讜诪转讬谉 谞转诇讬谉 讜诪驻专拽讬' 讗"讻 诇讬诪讗 拽专讗 拽诇转 诪讗讬 拽诇诇转 砖诪注转 诪讬谞讛 转专转讬:



诪转谞讬' 讜诇讗 讝讜 讘诇讘讚 讗诇讗 讻诇 讛诪诇讬谉 讗转 诪转讜 注讜讘专 讘诇讗 转注砖讛 讛诇讬谞讜 诇讻讘讜讚讜 讗讬谞讜 注讜讘专 注诇讬讜 讚讜诪讬讗 讚转诇讜讬 讗诪专 专讞诪谞讗 讚讗讬转 讘讬讛 讘讝讬讜谉 讜讘讙诪专讗 诪驻专砖 诪谞讗 诇谉. 



诇讗 讛讬讜 诪转讗讘诇讬谉 讗诇讗 讗讜谞谞讬谉 讘诇讘诐 讜讗住讜专讬谉 讘拽讚砖讬诐 讜讘诪注砖专 砖讗讬谉 讗谞讬谞讛 讗诇讗 讘诇讘 讜讻讬讜谉 砖讗讬 讗驻砖专 砖诇讗 讬讛讜 讘诇讘谉 讚讬谉 讛讜讗 砖讬讗住专讜 讘拽讚砖讬诐 讜讘诪注砖专 讚注诇 讻专讞讱 诇讬讻讗 诇讗驻讜拽讬谞讛讜 诪讻诇诇 讗谞讬谞讜转 讜讬砖 诇驻专砖 诇讗 讛讬讜 诪转讗讘诇讬谉 讚讛讜讬 讚讘专 讛谞专讗讛 讚讻转讬讘 (诪砖诇讬 讬"讗) 讜讘讗讘讚 专砖注讬诐 专谞讛 讗诇讗 讗讜谞谞讬谉 讜诪讛 讟注诐 讗谞讬谞讛 砖讗讬谉 讗谞讬谞讛 讗诇讗 讘诇讘 讜讻讬讜谉 讚讚讘专 砖讗讬谉 谞专讗讛 讛讜讗 讛转讬专讜 诇讛谉 讗讬 谞诪讬 诪讛 讟注诐 讗讜谞谞讬谉 砖讗讬谉 讗谞讬谞讛 讗诇讗 讘诇讘 讜讗讬谉 讗讚诐 讬讻讜诇 诇讻讘讜砖 讗转 讬爪专讜 砖诇讗 讬讚讜讛 注诇 拽专讜讘讜. 讜专"砖 讝"诇 驻讬专砖 谞转注讻诇 讛讘砖专 讻讘专 谞转讻驻专 诇讜 讘诪讬转转讜 讜讘讘讝讬讜谞讜 诪诇拽讟讬谉 讗转 讛注爪诪讜转 讜拽讜讘专讬谉 讗讜转谉 讘拽讘专讜转 讗讘讜转讬讛谉 讜诇讗 讛讬讜 诪转讗讘诇讬谉 注诇讬讛谉 讻讚讬 砖讬讛讗 讘讝讬讜谞讜 讻驻专讛 注诇讬讜 讗诇讗 讗讜谞谞讬谉 讘诇讘讚 讚讗讬谉 讝讛 讻讘讜讚 诇讛专讜讙 讜讗讬谉 讻驻专转讜 谞诪谞注转 砖讗讬谉 讗谞讬谞讜转 讗诇讗 讘诇讘.



 讚讗诪专 专' 讬讜讞谞谉 诪砖讜诐 专砖讘"讬 专诪讝 诇拽讘讜专转 诪转讬诐 诪谉 讛转讜专讛 诪谞讬谉 转"诇 讙讘讬 谞转诇讛 讻讬 拽讘讜专 讜讗"讻 诪讗讞专 砖谞讗诪专 讻讬 拽讘讜专 诪讛 转"诇 转拽讘专谞讜 诪讻讗谉 专诪讝 诇拽讘讜专转 砖讗专 诪转讬诐 诪谉 讛转讜专讛 讜讬"诪 讚讻讬 拽讘讜专 诪砖诪注 诇讬讛 讘讗专讜谉 讜转拽讘专谞讜 诪砖诪注 讘拽专拽注: 



讗诪专 诇讬讛 砖讘讜专 诪诇讻讗 诇专讘 讞诪讗 拽讘讜专讛 诪讚讗讜专讬讬转讗 诪谞讗 诇讻讜 讗砖转讬拽. 讜诪拽砖讬' 讜诇讬诪讗 诇讬讛 诪讚讻转讬讘 讙讘讬 谞转诇讛 讻讬 拽讘讜专 讜讬诇驻讬谞谉 诪讬谞讬讛 讜诪驻专拽讬' 诪砖讜诐 讚讛讜讛 讬讻讬诇 诇诪讬讚讞讬 诇讬讛 讛讛讜讗 讚注讘讬讚 诇讬讛 讗专讙讝 讗讘诇 拽讘讜专讛 讘拽专拽注 诇讗 砖诪注讬' 诪讛讻讗. 讜诪拽砖讬' 讜诇讬诪讗 诇讬讛 诪专讬讘讜讬讗 讚转拽讘专谞讜 讜诪讛讚专讬谞谉 专讬讘讜讬讗 讚转拽讘专谞讜 诇讗 诪砖诪注 诇讬讛 诇诪诇讻讗. 讜诪拽砖讬谞谉 讜诇讬诪讗 诇讬讛 诪讚讗讬拽讘讜专 爪讚讬拽讬 讗讘专讛诐 讬爪讞拽 讜讬注拽讘 讗讘讜转 讜讗诪讛讜转 讜讗讬 诇讗讜 讚诪爪讜讛 讛讬讗 诇"诇 讜诪驻专拽讬' 讬讻讬诇 诇诪讬诪专 诇讬讛 讛讛讜讗 诪谞讛讙讗 讘注诇诪讗. 讜诪拽砖讬' 诇讬诪讗 诇讬讛 诪讚讗拽讘专讬讛 专讞诪谞讗 诇诪砖讛 讜注诇 讻专讞讬讱 讗讬讻讗 诇诪讬讙诪专 诪讬谞讬' 诪驻专拽讬谞谉 讬讻讬诇 诇诪讚讞讗 讛讛讜讗 谞诪讬 讚诇讗 讘注讗 诇砖谞讜讬讗 诪诪谞讛讙讗 讘注诇诪讗:



讗讬讘注讬讗 诇讛讜 拽讘讜专讛 诪砖讜诐 讘讝讬讜谞讗 讚讞讬讬 讛讜讗 讻讚讬 砖诇讗 讬转讘讝讛 讘讜 讗讜 讚讬诇诪讗 讻讬 讛讬讻讬 讚转讛讜讬 诇讬讛 讻驻专讛 讻砖诪砖驻讬诇讬谉 讗讜转讜 转讞转 讛讗专抓. 诇诪讗讬 谞驻拽讗 诪讬谞讛 讚讗诪专 诇讗 转拽讘专讜讛 诇讛讛讜讗 讙讘专讗 讗讬 讗诪专转 诪砖讜诐 讘讝讬讜谞讗 讛讜讗 诇讗讜 讻诇 讻诪讬谞讬讛 讗诇讗 讗讬 讗诪专转 诪砖讜诐 讻驻专讛 讛讜讗 讛讗诪专 诇讗 讘注讬谞谉 讻驻专讛 讜讻讬讜谉 讚讗讬讛讜 诇讗 谞讬讞讗 诇讬讛 讗谞谉 诇讗 诪讬驻拽讚讬谞谉 诇诪注讘讚 诇讬讛 讻驻专讛 讜诇讗 讚诪讬讗 讛讗 诪讬诇转讗 诇诪诇拽讬讜转 讜诪讬转讜转 讘"讚 讚注讘讚讬' 讘注诇 讻专讞讬讛 讚讛转诐 诇讗讜 诪砖讜诐 讻驻专讛 讘诇讞讜讚 讛讜讗 讗诇讗 注讜谞砖 讚注谞砖讬讛 专讞诪谞讗 诪砖讜诐 讚讞讟讗 讜讗讬转 讚讗诪专讬 讛讗 讗诪专 诇讗 讘注讬谞讗 讻驻专讛 讜讗讬 谞诪讬 拽讘专讬 诇讬讛 诇讗 诪讬讻驻专 讜诇讗讜 诪讬诇转讗 讛讬讗 讚讗"讻 讻诇 讛谞讛专讙讬谉 讚讗诪专讬' 诇拽诪谉 讚讛讜讬讗 诇讛讜 讻驻专讛 讗讟讜 诪讬 谞讬讞讗 诇讛讜 讚诇拽讟诇讬谞讛讜 讻讬 讛讬讻讬 讚转讬讛讜讬 诇讛讜 讻驻专讛 讛讗 讘注诇 讻专讞讬讬讛讜 拽讗 注讘讚讬 讜讗驻讬' 讛讻讬 讛讜讬讗 诇讛讜 讻驻专讛 讘讛专讬讙转谉. 讜讗转讬谞谉 诇诪驻砖讟讛 诪讛讗讬 讚讻转讬讘 讜住驻讚讜 诇讜 讻讜' 讻讬 讝讛 诇讘讚讜 讬讘讗 诇讬专讘注诐 讗诇 拽讘专 讜讗讬 讗诪专转 诪砖讜诐 讻驻专讛 讛讜讗 讛谞讱 谞诪讬 讚讛讜讜 专砖注讬诐 诇讬拽讘专讜 讻讬 讛讬讻讬 讚转讬讛讜讬 诇讛讜 讻驻专讛 讜讚讞讬谞谉 讛讗讬 讚爪讚讬拽 讞讬讬住 专讞诪谞讗 注诇讬讛 诇诪注讘讚 诇讬讛 诪讬讚讬 讚转讛讜讬 诇讬讛 讻驻专讛 讛谞讱 讚讛讜讜 专砖注讬诐 诇讗 转讛讜讬 诇讛讜 讻驻专讛:



讗讬讘注讬讗 诇讛讜 讛住驻讬讚讗 讬拽专讗 讚讞讬讬 讛讜讗 讗讜 讬拽专讗 讚砖讻讘讬 诇诪讗讬 谞驻拽讗 诪讬谞讛 讚讗诪专 诇讗 转住驻讚讜' 诇讛讛讜讗 讙讘专讗 讗讬 讗诪专转 讬拽专讗 讚讞讬讬 讛讜讗 诇讗讜 讻诇 讻诪讬谞讬讛 讗诇讗 讗讬 讗诪专转 讬拽专讗 讚砖讻讘讬 讛讜讗 讛讗 讗诪专 诇讗 讘注讬谞讗 讬拽专讗. 讗讬 谞诪讬 诇讗驻讜拽讬 诪讬讜专砖讬诐 诪诪诪讜谞讗 讚讬讚讛讜 砖讻专讗 讚住驻讚谞讬 讗讬 讗诪专转 讬拽专讗 讚讞讬讬 讛讜讗 讗注"讙 讚诇讗 砖讘拽 讗讘讜讛讜谉 诪诪讜谞讗 诪驻拽讬谞谉 诪讬谞讬讬讛讜 讗诇讗 讗讬 讗诪专转 讬拽专讗 讚砖讻讘讗 讛讜讗 [诇讗 诪驻拽讬' 诪讬谞讬讬讛讜 讜讗讬转 讚诪驻专砖讬 讗讬 讗诪专转 讬拽专讗 讚砖讻讘讗 讛讜讗] 诪驻拽讬谞谉 诪讬谞讬讬讛讜 讘注诇 讻专讞讬讬讛讜 诪诪诪讜谞讗 讚砖讻讘讗 讗诇讗 讗讬 讗诪专转 讬拽专讗 讚讞讬讬 讛讜讗 讛讗 拽讗诪专讬 诇讗 讘注讬谞谉 讬拽专讗 讜诇讗 诪驻拽讬谞谉 诪讬谞讬讬讛讜 诪讗讬:



转讗 砖诪注 讜讬讘讗 讗讘专讛诐 诇住驻讜讚 诇砖专讛 讜诇讘讻讜转讛 诪讚讻转讬讘 讜讬讘讗 诪砖诪注 讚讛讛讬讗 砖注转讗 诇讗 讛讜讛 讛转诐 讜讗砖讛讜 诇讛 注讚 讚讗转讗 讜讗讬 讗诪专转 讻讜'. 讜讗住讬拽谞讗 讛住驻讬讚讗 讬拽专讗 讚砖讻讘讗 讛讜讗. 讜砖诪注讬谞谉 诪讬谞讛 讚拽讘讜专讛 诪砖讜诐 讘讝讬讜谞讗 讚诪讬转谞讗 讛讜讗 诪讚拽转谞讬 诇讗 谞拽讘专 讚讻讬讜谉 讚诪讬讘讝讬 讛讜讬讗 诇讬讛 讻驻专讛 讚讗讬 讗诪专转 拽讘讜专讛 诪砖讜诐 讻驻专讛 讛讬讗 讚转讛讜讬 诇讬讛 讻驻专讛 讘拽讘讜专讛 讛讬讻讬 拽转谞讬 住讬诪谉 讬驻讛 诇诪转 砖诇讗 讬拽讘专 讻诇讜诐 住讬诪谉 讬驻讛 讛讜讗 讚诇讗 讛讜讬讗 诇讬讛 讻驻专讛. 讜讛讛讬讗 讚诪砖诪注 诇注讬诇 讚诪讗谉 讚住讘讬专讗 诇讬讛 讚诪砖讜诐 讘讝讬讜谞讗 讛讜讗 讻讬 讗诪专 诇讗 转拽讘专讜讛 诇讗 爪讬讬转讬谞谉 诇讬讛 诪砖讜诐 讘讝讬讜谞讗 讚讞讬讬 诇注讜诇诐 诪砖讜诐 讘讝讬讜谞讗 讚诪讬转谞讗 讛讜讗 讜讻诇 诪讬诇转讗 讚讗讬转 讘讛 讘讝讬讜谉 诇诪转 讻"砖 讚讗讬转 讘讛 讘讝讬讜谞讗 诇讞讬讬 讚讞讝讜 诇讬讛 讜讙诪专讗 砖讘拽讗 诇讛讗 讚专讘讬 谞转谉 诇住讜祝 讛谞讬 转专讬 讘注讬讬 讻讬 讛讬讻讬 讚诇讬驻砖讬讟谞讛讜 诇转专讜讜讬讬讛讜 诪讬谞讬讛:





诪讛专砖"讗 - 讞讬讚讜砖讬 讗讙讚讜转

诇砖谞讬 讗讞讬诐 转讗讜诪讬诐 讻讜'. 注' 讘驻讬专砖"讬 讜讘讞讜诪砖 讘驻讬专砖"讬 讝诇讝讜诇讜 砖诇 诪诇讱 讛讜讗 砖讗讚诐 注砖讜讬 讘讚诪讜转 讚讬讜拽谞讜 讜讬砖专讗诇 讛诐 讘谞讬讜 讻讜' 注讻"诇 诪驻讬专讜砖讜 谞专讗讛 讚讗讬谉 讝讛 专拽 讘讬砖专讗诇 讜诇讗 讘注讜讘讚讬 讻讜讻讘讬诐 讜注诇 驻讬 讛讻讜谞讛 砖讬砖专讗诇 讝专注 讬注拽讘 讛诐 讚诪讜转 讚讬讜拽谞讜 讻讚讗诪专讬谞谉 讘驻' 讞"讛 讗讚诐 讛专讗砖讜谉 讛讜讗 讚讬讜拽谞讜 砖诇 诪拽讜诐 讜讬注拽讘 讗讘讬谞讜 讛讜讗 讚诪讜转 讚讬讜拽谞讜 讗讘诇 讛专诪讘"谉 讻转讘 注诇 讚讘专讬讜 砖讗讬谞谞讜 讻讗砖专 讞砖讘 讛专讘 讘讬砖专讗诇 砖谞拽专讗讜 讘谞讬诐 诇诪拽讜诐 讻讜' 讜诇讻谉 爪讜讛 讬讛讜砖注 讜讬讜专讬讚诐 诪注诇 讛注爪讬诐 讻讜' 注讻"诇 讜讛讗专讬讱 注"砖 讜诇讻讗讜专讛 讚讻谉 讛讜讗 讚讛讱 讚讬讛讜砖注 砖讛讬讜 讛' 诪诇讻讬诐 讙讜讬诐 讜爪讜讛 讬讛讜砖注 诇讛讜专讬讚诐 拽砖讛 诇驻讬专砖"讬 讜讬砖 诇讬讬砖讘 诇驻讬专砖"讬 讗讬讻讗 讘' 讟注诪讬诐 讘诇讗 转诇讬谉 谞讘诇转讜 讛讗讞讚 拽诇诇转 讗诇讛讬诐 转诇讜讬 讜讛讗讬 讟注诪讗 讗讬讻讗 讘讬砖专讗诇 讜诇讗 讘注讜"讙 讜注讜讚 讗讬讻讗 讟注诪讗 讗讞专讬谞讗 讜诇讗 转讟诪讗 讗转 讗讚诪转讱 讜讙讜' 讻讬 讛诪转 砖讗讬谞讜 谞拽讘专 讛讜讗 讟讜诪讗转 讛讗专抓 讛讛讜讗 讟注诪讗 砖讬讬讱 谞诪讬 讘注讜"讙 讜讻"讻 专讚"拽 讘住驻专 讬讛讜砖注 注"砖:


讛住驻讬讚讗 讬拽专讗 讚讞讬讬 讻讜'. 讻转讘讜 讛转讜住驻讜转 转讬诪讛 讛讗 讚讗诪专 讘驻' 讛注专诇 讻讜' 讜注讜讚 讚讗驻讬' 讛讜讛 讬拽专讗 讚讞讬讬 砖讗谞讬 诪诇讱 讜讻讜' 注讻"诇 讜讻爪"诇 讗讛讗 讚驻专拽 讛讗讜专讙 讙讘讬 讬讛讜砖注 砖专讙砖 注诇讬讛谉 讛专 讙注砖 诇讛专讙谉 注诇 砖诇讗 谞住驻讚 讚讗驻讬诇讜 讛讜讬 讬拽专讗 讚讞讬讬 诪诇讱 砖讗谞讬 讚讬讛讜砖注 谞诪讬 讻诪讜 诪诇讱 讛讬讛 讗讱 拽砖讛 诇转讬专讜抓 讝讛 诪讗讬 驻专讬讱 诪讛讜讬 讗讚讜谉 讬住驻讚讜 讚讻转讬讘 讙讘讬 爪讚拽讬讛 砖讛讬讛 诪诇讱 讜诇讜诇讬 讚讘专讬讛诐 谞专讗讛 讬拽专讗 讚讞讬讬 讛讜讗 诇讘谞讬 讛诪转 讜诇诪砖驻讞转讜 讜谞讬讞讗 讚讬讛讜砖注 讜砖讗讜诇 讜讚讜"拽:


讘驻讬专砖"讬 讘讚"讛 诪砖讛讜 诇讛 诇砖专讛 注讚 砖讘讗 讗讘专讛诐 诪注拽讬讚转 讬爪讞拽 讻讜' 注讻"诇 讜讘讞讜诪砖 驻讬专砖"讬 讜讬讘讗 讗讘专讛诐 诪讘"砖 注讻"诇 讜注讬讬谉 讘讝讛 讘讚讘专讬 讛专诪讘"谉 讜讘讚讘专讬 讛专讗"诐 讘讗讜专讱:


讘讗"讚 诪讚讻转讬讘 讜讬讘讗 讗讘专讛诐 诪讻诇诇 讚讛讛讬讗 砖注转讗 讻讜'. 讚讗诐 诇讗 讛讬讜 诪砖讛讬谉 讗转 砖专讛 注讚 砖讘讗 讗讘专讛诐 讗诇讗 砖讘讗 诪讬讚 讗讞专 诪讬转转讛 诇讗 讛讜讛 诇讬讛 诇讛讝讻讬专 讻诇诇 砖讘讗 讗讘专讛诐 诪诪拽讜诐 讗讞专 讜注讜讚 讚诇讗 讛讜讛 诇讬讛 诇诪讬讻转讘 讜讬讘讗 讗讘专讛诐 诇住驻讜讚 讙讜' 讚诪砖诪注 讚讘讬讗转讜 讛讬讛 注"讚 讝讛 讗诇讗 讚讛"诇 诇诪讻转讘 砖讘讻讛 讜住驻讚 讗讘专讛诐 注诇 砖专讛 讜讙讜' 讗诇讗 砖讛讜爪专讱 讘讬讗转讜 诇讛讝讻讬专 砖讛讬讜 诪砖讛讬谉 讗讜转讛 注讚 讘讬讗转讜 讻讚讬 诇讛住驻讬讚讛 讜讗讬谉 诇讜诪专 砖讛讬讜 诪砖讛讬谉 讗转 讘讬讗转讜 诪砖讜诐 讚诇讗 讛讬讛 诇讛 诪拽讜诐 诇拽讜讘专讛 讻诪砖诪注讜转 讛讻转讜讘讬诐 砖讛讜爪专讱 讗讘专讛诐 诇讛砖转讚诇 诪拽讜诐 拽讘专 讚讗"讻 诇讗 讛"诇 诇讛讝讻讬专 讘讬讗转 讗讘专讛诐 讙讘讬 讛住驻讚 讜讘讻讬讛 讗诇讗 讙讘讬 拽讘讜专讛 讛诇"诇 讜讬讘讗 讗讘专讛诐 诇拽讘讜专 讗转 砖专讛 讜讚讜"拽:





诪讛专"诐

讘专砖"讬 讚"讛 讗"讻 讚拽诇谞讬 讚诪转谞讬' 诇讗讜 讻讬谞讜讬 讛讜讗 讗诇讗 拽诇 讗讬谞讬 讻讘讚 讗谞讬 诪讘注讬 诇讬讛 讻爪"诇 驻讬' 讚专砖"讬 讙专讬住 讘讙诪专讗 讗诪专 诇讬讛 专讘讗 讗诐 讻谉 讻讘讚 注诇讬 专讗砖讬 讻讘讚 注诇讬 讝专讜注讬 诪讘注讬 诇讬讛 讜专"诇 讗"讻 讚专砖转 拽诇诇转 拽诇 诇讬转 讻诇讜诪专 讗讬谞讬 拽诇 讜讗讬谉 讗转讛 诪讻谞讛 诪砖讜诐 讻讘讜讚讜 砖诇 诪拽讜诐 讗"讻 讛讻讗 谞诪讬 讛讗 讚拽讗诪专 拽诇谞讬 诪专讗砖讬 拽诇谞讬 诪讝专讜注讬 讙诐 讻谉 诇讗讜 讻讬谞讜讬 讛讜讗 讗诇讗 拽诇谞讬 讛讜讬 讻讗讬诇讜 讗诪专 拽诇 讗讬谞讬 讻诇讜诪专 讗讬谞讬 拽诇 讗"讻 讻讘讚 讗谞讬 诪专讗砖讬 讻讘讚 讗谞讬 诪讝专讜注讬 诪讘注讬 诇讬讛:


讘转讜住' 讚"讛 拽诇讬诇 讜讻讜' 讛转讜住' 讙讜专住讬诐 讘讙诪专讗 拽诇讬诇 诇讬 注诇诪讗 讘讘' 诇诪讚讬"谉 讜注"讝 拽讗诪专 讬砖 讙讜专住讬谉 拽诇 诇讬 注诇诪讗 讘诇诪"讚 讗讞转 诪砖讜诐 讚讗诪专 讘住诪讜讱 谞讬诪讗 拽专讗 拽诇 讘诇诪"讚 讗讞讚 讜讗讬谉 诇讞讜砖 讘讻讱 讚讗砖讻讞谉 谞诪讬 讘驻专拽 讚' 诪讬转讜转 讙讘讬 讗诇讛讬诐 诇讗 转拽诇诇 拽讗诪专 谞诪讬 讘讙诪专讗 诇讻转讜讘 诇讗 转拽诇 讗注"讙 讚讘诇讬砖谞讗 讚讘谞讬 讗讚诐 讗讬谉 拽诇诇讛 讘诇讗 砖谞讬 诇诪讚讬"谉 讜讚讜"拽:





讞讻诪转 砖诇诪讛

讙诪' 砖诪讞讜住专 转诇讬砖讛 讜拽讘讜专讛 讻讜' 拽讘讜专讛 诪谉 讛转讜专讛 诪谞讗 诇讻讜 讗讬砖转讬拽 讻讜' 拽讘专讜 讗讜转讜 讻讬 讝讛 诇讘讚讜 讬讘讗 诇讬专讘注诐 讗诇 拽讘专 讚诇讗 诇讬砖转谞讬 讻讜' 讛讗讬 讚讛讜讗讬 爪讚讬拽 转讛讜讬 诇讬讛 讻驻专讛 讻讜' 讻爪"诇:


专砖"讬 讘讚"讛 诪砖讛讬谉 讗讜转讜 讻讜' 砖诪讗 讬转专砖诇讜 讘拽讘讜专转讜 讻讜'. 谞"讘 讙诐 谞专讗讛 诇驻专砖 砖诇讗 讬砖讛讛 讜讬转诇讛 讜讚讜"拽:


讘讚"讛 专"讬 讻讜' 砖诪讞讜住专 转诇讬砖讛 讜拽讘讜专讛 讻爪"诇:


转讜住' 讘讚"讛 拽诇讬诇讬 注诇诪讗 讬"讙 拽诇讬 讻讜' 讻爪"诇. 讜谞"讘 讛转讜住' 讙讜专住 拽诇讬诇讬 讜诇讗 拽讬诇 诇讬 讗诇讗 注讜砖讬诐 讞讚 转讬讘讛 讜讛讜讗 拽诇讬诇讗 砖讘转诇诪讜讚 讜注诇 讝讛 讻讜转讘讬谉 讛转讜住' 讬砖 讙讜专住讬诐 拽诇讬 讻诇讜诪专 讘讞讚 诇诪"讚 讜讚讜"拽:


讘讚"讛 诇讗 转拽讘专讛讜 讻讜' 讘住讜祝 住"讟 讚讻转讜讘讜转 讻讜' 讻爪"诇:





专砖"砖

讙诪专讗 诪谞讬讬谉 诇诪诇讬谉 讗"诪 砖注"注 讘诇"转 转"诇 讻讜'. 谞"诇 讚讛诇谞讛 讛讬讗 讘注诪讜讚 讛砖讞专 讻讘拽讚砖讬诐 讜讘砖讻讬专 讜讗"注 讘诇"转 讚诇"转 注讚 砖讬注讘讜专 注诇讬讜 讻诇 讛诇讬诇讛 讗讘诇 诪"诪 讘注砖讛 讚讻讬 拽讘讜专 转拽讘专谞讜 讘讬讜诐 讛讛讜讗 (讚讛讜讗 注砖讛 讘驻"注 讻诪讜 砖讞砖讘讛 讛专诪讘"诐 讘住讛"诪 诪"注 专诇"讗 讜讘专讬砖 讛诇' 住谞讛讚专讬谉) 注讜讘专 讘砖拽讬注转 讛讞诪讛 讜诇讗 专讗讬转讬 讻注转 诇诪讬 砖讬讚讘专 讘讝讛:





讛讙讛讜转 讬注讘"抓

讙诪' 讚诇注讘讬讚 诇讬讛 讗专讜谉. 谞"讘 讜讻讚讻转讬讘 [住"驻 讜讬讞讬] 讜讬讬砖诐 讘讗专讜谉 讜讛转诐 谞诪讬 诇讗 讻转讬讘讗 拽讘讜专讛. 讗诇讗 诪讛讗 讗讬讻讗 诇诪砖诪注 谞诪讬 诪讚讻转讬讘 [专"驻 讜讬讞讬] 讜拽讘专转谞讬 讜讙讜' 讗诇讗 讚讗讬讻讗 诇诪讚讞讬 讚谞讬讞讗 诇讬讛 讘拽讘讜专转诐 讚讗讘讜转 讚讛讻讬 讚讬讬拽 拽专讗. 讗讘专讗 诪讚拽驻讬讚 讗讘专讛诐 讗拽讘讜专讛 讚砖专讛 讻讜诇讗 讛讗讬 讜讗诪专 诇讘谞讬 讞转 转谞讜 诇讬 讗讞讜讝转 拽讘专 讛讜讛 诪爪讬 诇讗转讜讬讬 讜诇讬讻讗 诇讚讞讜讬讬 诪砖讜诐 拽讘讜专转 讗讚诐 讜讞讜讛. 砖讝讛 诇讗 讬讚注 砖讘讜专:


砖诐 转"砖 讜住驻讚讜 讻讜'. 谞"讘 诪爪讜讬 讛讜讗 讘转诇诪讜讚 砖拽讜专讬谉 诇转谞"讱 转讜专讛 讜注"诇 (谞"讘 讘') [讚爪"讗 讘']:





讘谉 讬讛讜讬讚注

诪指砖讈指诇 诇执砖讈职谞值讬 讗址讞执讬诐 转旨职讗讜止诪执讬诐 (讚讘专讬诐 讻讗, 讻讙) (讘专讗砖讬转 讗, 讻讝). 驻讬专讜砖 讛讗讚诐 讬砖 讘讜 谞砖诪讛 砖谞拽专讗转 '爪诇诐 讗诇拽讬诐' 砖讬砖 讘讛 专诪"讞 讗讘专讬诐 讜砖住"讛 讙讬讚讬诐 专讜讞谞讬讬诐 讜讛讙讜祝 讬砖 讘讜 专诪"讞 讗讘专讬诐 讜砖住"讛 讙讬讚讬诐 讙砖诪讬讬诐 诪讻讜讜谞讬诐 讝讛 讻谞讙讚 讝讛 讜讛专讬 讛诐 谞拽专讗讬诐 '砖讈职谞值讬 讗址讞执讬诐 转旨职讗讜止诪执讬诐' 讜注诇 讝讛 讗诪专 '讘职旨爪侄诇侄诐 讗直诇止拽执讬诐' 讝讜 讛谞砖诪讛 '讘指旨专指讗 讗侄转 讛指讗指讚指诐' 讛讜讗 讛讙讜祝 讜讻讗谉 诇爪诇诐 讛谞砖诪讛 拽专讬 诇讬讛 讘砖诐 砖讉址专 讗讜 诪侄诇侄讱职 讜诇讙讜祝 拽专讬 诇讬讛 讘砖诐 诇执住职讟执讬诐.





注专讜讱 诇谞专

讘讙诪专讗 讗诇讜 谞讗诪专 讞讟讗 讜转诇讬转 讛"讗 转讜诇讬谉 讗讜转讜: 讗祝 讚讜讛讜诪转 爪专讬讱 诇专讘谞谉 诇注讬诇 诇讻诇诇讗 诇专讘讜转 注"讝 讜诇专"讗 诇专讘讜讬讬 诇专讘讜转 砖讗专 讛谞住拽诇讬谉 诪"诪 诪讬讜转专 讛讜讗 讚讻诇诇 讗讜 讬转讜专 讙诐 诪讞讟讗 诪砖驻讟 诪讜转 讘诇讗 讜讛讜诪转 讛讜讬 讬讚注讬谞谉:



讛讗 讻讬爪讚 诪砖讛讬谉 讗讜转讜: 拽"诇 讗讬讱 砖讬讬讱 讛讗 讻讬爪讚 诇讝讛 讗讬 诪诪讬转讬谉 讜讗讞"讻 转讜诇讬谉 讗讜 讗讬驻讻讗. 讜谞诇注谞"讚 讚诇讻讗讜专讛 拽砖讛 诪诪谞"驻 讗讛讱 讘专讬讬转讗 讗讬 讛驻讬' 讛讜讗 讚讛"讗 讚转讜诇讬谉 讗讜转讜 讜注"讬 转诇讬讬讛 诪诪讬转讬谉 讗讜转讜 讛讗 注"讻 讗"讗 诇讜诪专 讻谉 讚讛讗 拽专讗 讻转讬讘 讜住拽诇转诐 讘讗讘谞讬诐 讜诪转讜 讗诇诪讗 讚诪讬转转诐 注"讬 住拽讬诇讛 转讛讬讛 讜注讜讚 讚讛诇砖讜谉 讜讗讞"讻 诪诪讬转讬谉 讗讜转讜 诇讗 诪砖诪注 讻谉 讜讗讬 讛驻讬' 讚转讜诇讬谉 讗讜转讜 诪讞讬讬诐 讜讗讞"讻 诪讜专讬讚讬谉 讗讜转讜 讻砖讛讜讗 讞讬 讜住讜拽诇讬谉 讗讜转讜 讗讬讱 讻转讬讘 拽专讗 诇讗 转诇讬谉 谞讘诇转讜 注诇 讛注抓 讛讗 讻砖转讜诇讬谉 讗讜转讜 注讚讬讬谉 讞讬 讛讜讗. 讜谞"诇 讚驻讬' 讛讘专讬讬转讗 讻讱 讛讜讗 讚讗讬 诇讗 讛讜讬 讻转讬讘 讜讛讜诪转 讛"讗 讚诪爪讜转 讛讻转讜讘 讗讬谞讛 专拽 砖讬转诇讜 讗讜转讜 讜诇讗 拽驻讬讚 拽专讗 讗讬 转讜诇讬谉 讗讜转讜 拽讜讚诐 住拽讬诇转讜 讗讜 讗讞"讻 讜诇讻谉 砖驻讬专 讻转讬讘 拽专讗 诇讗 转诇讬谉 讻砖转诇讜 讗讜转讜 讗讞专 住拽讬诇讛 讗讘诇 诪"诪 讛"讗 讻讬讜谉 砖讬讻讜诇讬诐 诇转诇讜转讜 讙诐 诇驻谞讬 住拽讬诇讛 转讜诇讬谉 讗讜转讜 讻谉 砖诇讗 讬讘讗 诇注讘讜专 注诇 诇讗 转诇讬谉 讜注"讝 拽讗诪专 转"诇 讜讛讜诪转 讻讜' 讜讛砖转讗 拽讗诪专 讛讗 讻讬爪讚 注讜砖讬谉 砖诇讗 讬讘讗 诇注讘讜专 讗诇"转 讗讜 拽讘专 转拽讘专谞讜 诇驻诪"砖 诇注讬诇 诪砖讛讬谉 讗讜转讜 注讚 住诪讜讱 诇砖拽讬注转 讛讞诪讛:



转"诇 讻讬 拽讘讜专. 诪专讘讜讬' 诪砖诪注 诇讬讛 讚讗祝 讛注抓 讘注讬 拽讘讜专讛 讻"讻 专砖"讬: 讗"诇 讛讗 诇拽诪谉 讚专砖讬谞谉 诪讛讱 讬转讜专讗 讚讘讻诇 讛诪转讬诐 注讜讘专 注诇 讛诇谞转谉 讬"诇 讚转专转讬 讬转讜专讬诐 讬砖 讻讗谉 拽讘专 讜讻讬谞讜讬 讻讜' 讚讛讜讬 诪爪讬 诇诪讬讻转讘 转拽讘专 讜讻转讬讘 转拽讘专谞讜 讗"谞 讚讛讜讬 诪爪讬 诇诪讻转讘 拽讘讜专 拽讘讜专 讗讜 转拽讘讜专 转拽讘讜专 讜讻讚讗诪专讬谞谉 讘讘"拽 (讚' 住"讛) 诇注谞讬谉 讛诪爪讗 转诪爪讗 讜讘砖讗专 讚讜讻转讬. 讗讻谉 诪讛专诪讘"诐 (驻讟"讜 诪讛' 住谞讛讚专讬谉) 诪砖诪注 讚讘讗诪转 讛讱 讚专砖讛 讚讟注讜谉 讛注抓 拽讘讜专讛 诇讗讜 诪拽讘讜专 讗转讬讗 讗诇讗 诪住讘专讗 砖诇讗 讬讗诪专讜 讝讛 讛讜讗 讛注抓 砖谞转诇讛 注诇讬讜 驻诇讜谞讬 讗讱 讚诇驻"讝 爪专讬讱 诇讚讞讜拽 讘驻讬' 讛讘专讬讬转讗:



转谞讬讗 讗讜诪专 专' 诪讗讬专 诪砖诇讜 诪砖诇: 诪讚诪讬讬转讬 讛讱 讚专"诪 讛讻讗 诪砖诪注 讚诪诇砖讜谉 拽诇诇转 讗诇讛讬诐 转诇讜讬 讚专讬砖 讻谉 讜讻谉 讻转讘 专砖"讬 讘驻讬' 讘驻讬专讜砖讜 诇驻' 讻讬 转爪讗 讜拽砖讛 讚讛讗 专"诪 讙讜驻讗 讚专讬砖 诇拽诪谉 诪拽诇诇转 诪讙讚祝 讜拽讬诇 诇讬 注诇诪讗 讜讗"讻 诇讗讜 诪讬讜转专 讛讜讗 讜爪"诇 讚转谞讗讬 讗诇讬讘讬讛 讚专"诪 讚诪讗谉 讚讗诪专 讚专"诪 讬诇讬祝 诇讛讱 讚拽讬诇 诇讬 注诇诪讗 诪拽诇诇转 讘讗诪转 诇讗 讬诇讬祝 讛讱 讚诪砖诇 诇讘' 讗讞讬诐 讜讻谉 讗讬驻讻讗 讗讘诇 诪讙讚祝 讜讚讗讬 讬讚注讬谞谉 讙诐 诇讛讱 讚专砖讛 讚诪砖诇讜 诪砖诇 诪讚讻转讬讘 诇砖讜谉 拽诇诇讛 讜诇讗 诇砖讜谉 讘讝讜讬 砖"诪 转专转讬 讜诇讻谉 诇讗 讞砖 讘讙诪专讗 诇讛拽砖讜转 讗讛讱 讚专"诪 讛讗讬 诪讘注讬 诇讬' 诇讙讜驻讬讛 讻讚驻专讬讱 讗讗讬讚讱 讚专"诪:



诪讻讗谉 诇诪诇讬谉 讗转 诪转讜 砖注讜讘专 讘诇"转: 拽"拽 讜讛讗 诪拽讘讜专 转拽讘专谞讜 诇讗 讬讚注讬谞谉 讗诇讗 注砖讛 讜讗讻转讬 诇"转 诪谞"诇 讜注讜讚 讚诇讗讬讻讗 讚讗诪专讬 讚讚专讬砖 诪讬转讜专讗 拽讘讜专讛 诪谞"诇 诇"转 诇诪诇讬谉 讗转 诪转讜 讜讬"诇 讚讜讚讗讬 诪讬转讜专讗 讚转拽讘专谞讜 讚专砖讬谞谉 拽讘讜专讛 诇砖讗专 诪转讬诐 讙"讻 讜讛讗 讚讚专砖讬谞谉 诪谞讬' 诇"转 讛讬讬谞讜 讻诪讜 讚讚专砖讬谞谉 讘驻住讞讬诐 (讚祝 讛' 注"讗) 诪讛拽讬砖讗 讻诇 砖讬砖谞讜 讘讘"转 讞诪抓 讬砖谞讜 讘拽讜诐 讗讻讜诇 诪爪讛 注"砖 讜讛"谞 讚专砖讬谞谉 讛讻讗 诪讛拽讬砖讗 讻诇 砖讬砖谞讜 讘拽讘讜专 转拽讘专谞讜 讬砖谞讜 讘诇讗 转诇讬谉 讜讻讬讜谉 讚讻诇 讛诪转讬诐 讛诐 讘注砖讛 讚拽讘讜专 讛诐 讙"讻 讘诇讗 转注砖讛 讚诇讗 转诇讬谉 讜讛讗 讚讗诪专讬谞谉 讘讘"拽 住讜祝 驻专拽 诪专讜讘讛 讘讬' 讚讘专讬诐 砖谞讗诪专讜 讘讬专讜砖诇讬诐 砖讗讬谉 诪诇讬谞讬谉 讘转讜讻讛 诪转 讗祝 砖讘讻"诪 讗讬谉 诪诇讬谞讬谉 诪砖讜诐 诇"转 讛讬讬谞讜 砖讗驻讬诇讜 诇讻讘讜讚讜 讗讬谉 诪诇讬谞讬谉 讜讗诐 讛讜爪专讻讜 诇讛诇讬谞讜 诪讜爪讬讗讬谉 讗讜转讜 诪讞讜抓 诇讬专讜砖诇讬诐 讗讻谉 诪驻讬专砖"讬 砖诐 诇讗 诪砖诪注 讻谉:



转拽讘专谞讜 诇讗 诪砖诪注 诇讬讛: 专砖"讬 讻转讘 诇讙讜讬 诇讗 诪砖诪注 专讬讘讜讬 诇讚专砖讛 讜诪讚讘专讬 讛专"谉 谞专讗讛 讚驻讬' 讚诇诪"诇 讗专讘 讞诪讗 拽讗讬 讗讻谉 拽"拽 讚讗讬 诇讗 诪砖诪注 诇讬讛 专讘讜讬讗 诇讚专砖讛 讗"讻 讘诇讗 讛讱 讚诇讬注讘讚 诇讬' 讗专讜谉 诇讗 讛讬讛 讬讻讜诇 诇讛讘讬讗 拽专讗 讚拽讘讜专 讚讻转讬讘 讙讘讬 诪讜诪转 注"讬 讘"讚 讜讛专讬 砖讘讜专 诪诇讻讗 讗住转诐 拽讘讜专讛 砖讗诇 砖讛讬讗 讘砖讗专 诪转讬诐. 讜诇驻讬 讚讘专讬谞讜 讛谞"诇 讬"诇 讚讜讚讗讬 讚专讬砖 讬转讜专讗 诇专讘讜转 砖讗专 诪转讬诐 专拽 讚谞讚专讜砖 诪转拽讘专谞讜 讘' 讚专砖讜转 讚讛讬讬谞讜 专讬讘讜讬 砖讗专 诪转讬诐 讜拽讘讜专转 拽专拽注 诪讚讛讜讬 诪爪讬 诇诪讻转讘 拽讘讜专 拽讘讜专 讝讛 诇讗 诪砖诪注 诇讬'. 讜讻砖"讻 砖讬"诇 讻谉 诇驻讬' 讛专"谉 讚诇诪"诇 拽讗讬 讗专讘 讞诪讗:



诇诪讗讬 谞驻"诪 讚讗诪专 诇讗 讘注讬谞讗 讚诇讬拽讘专讜讛: 讗"诇 讚转驻砖讜讟 讚诇讗讜 诪砖讜诐 讘讝讬讜谞讗 讛讜讗 讚讗诇"讻 讗讬讱 爪讜讛 专' 讗诇注讝专 讘专"砖 诇讚讘讬转讛讜 砖诇讗 诇拽讘专讜 讻讚讗诪专讬谞谉 讘讘"诪 (讚祝 驻"讚 注"讘) 讚讗祝 讗讬 诪讞诇 注诇 讘讝讬讜谞讜 讜讻讬 诇讗 讞住 讛爪讚讬拽 注诇 讻讘讜讚 诪砖驻讞转讜. 讚讬"诇 讚讛讗 讛转诐 诇讗 讛讬讛 讘讝讬讜谉 砖诇讗 讛讬讛 诪讜讟诇 诇注讬谉 讻诇 注讚 砖诇讗 讬讚注讜 讻诇诇 砖诪转 讛讜讗 讜注讜讚 讚讛专讬 诇讗 讛讬讛 诪讜讟诇 讘讘讝讬讜谉 讻讬讜谉 讚诇讗 砖诇讟讛 讘讬' 专诪讛 讻讚讗诪专讬谞谉 砖诐 讜讛专讬 讘讝讬讜谉 讗讬谞讜 讗诇讗 讻砖讬专讗讜讛讜 诪转 讜谞专拽讘 讜谞讘拽注 讻诪"砖 专砖"讬 讜讙诐 讗"诇 讚讗"讻 诇讬讚讜拽 讗讬驻讻讗 讚诪砖讜诐 讘讝讬讜谞讗 讛讜讗 讚讗讬 诪砖讜诐 讻驻专讛 讜讻讬 讬讘注讟 讛爪讚讬拽 讘讻驻专讛 讚讬"诇 讚注砖讛 讻谉 砖诇讗 讬注谞砖讜 讛讞讻诪讬诐 注诇讬讜 注诇 砖诇讗 拽讘专讜讛讜 诇驻讬 讻讘讜讚讜 讻谞专讗讛 砖诐:



讚讗诪专 诇讗 讘注讬谞讗 讚讬拽讘专讜讛. 诇讻讗讜专讛 拽砖讛 诇诪讗讬 谞驻"诪 讘讝讛 讛讗 诪"诪 爪专讬讱 拽讘讜专讛 讚讛讗 讻诇 讛诪诇讬谉 讗转 诪转讜 注讜讘专 讘诇"转 讚拽讘讜专 转拽讘专谞讜 讻转讬讘 讜讬"诇 诇驻讬 诪讛 讚讗诪专讬谞谉 诇拽诪谉 讚诇讗 转诇讬谉 讛讜讬 讚讜拽讗 讚讜诪讬讗 讚转诇讜讬 讚讗讬转 讘讬讛 讘讝讬讜谉 讜讗"讻 讛讬讬谞讜 讚拽讗 诪讘注讬' 诇讬讛 讗讬 讛讜讬 讘拽讘讜专讛 诪砖讜诐 讘讝讬讜谉 诪砖驻讞讛 讙诐 讛讬讻讬 砖诪讞诇 注诇 讘讝讬讜谞讜 讜讗"讻 讛讜讬 讚讜诪讬讗 讚诇讗 转诇讬谉 讜爪专讬讻讬谉 诇拽讘专讜 诪谉 讛转讜专讛 讗讜 讛讜讬 专拽 诪砖讜诐 讻驻专讛 讜讗"讻 讗讬谉 爪专讬讱 诇拽讘专讜 讜讘讝讛 讗"砖 诪讛 砖讻转讘 讛专诪讘"诐 (专驻讬"讘 诪讛' 讗讘诇) 讚爪专讬讱 诇拽讘专讜 诪砖讜诐 讚讻转讬讘 拽讘讜专 转拽讘专谞讜 讜讛拽砖讛 讛诇讞"诪 砖诐 讚诇讻转讜讘 讟注诪讗 讚砖"住 讚诪砖讜诐 讘讝讬讜谞讗 讛讜讗. 讗讻谉 诇驻"讚 讬"诇 讻讬讜谉 讚讛讟注诐 讚爪专讬讱 拽讘讜专讛 讛讜讗 诪砖讜诐 讚诇讗 讗讬驻砖讟讛 讛讗讬讘注讬' 讜住驻拽 讗住讜专讗 诇讞讜诪专讗 讜讻诪"砖 讛讻住"诪 砖诐 讘砖诐 讛专诪讘"谉 讗讱 讚讝讛 砖讬讬讱 讚讜拽讗 讗讬 讛讜讬 讛住驻拽 讘讚讘专 讚讗讜专讬讬转讗 讗讘诇 讗讬 讛讜讬 讘讚专讘谞谉 住驻讬拽讗 诇拽讜诇讗 讜诇讻谉 讛专诪讘"诐 砖专爪讛 诇讬转谉 讟注诐 诇诪讛 爪专讬讱 拽讘讜专讛 诪住驻拽 砖驻讬专 讻转讘 讛讟注诐 诪砖讜诐 讚讚讗讜专讬讬转讗 讛讜讗 讚讻讬讜谉 讚诪住驻拽 讛讟注诐 讛讜讬 诪砖讜诐 讘讝讬讜谞讗 讗"讻 讛讜讬 讚讜诪讬讗 讚诇讗 转诇讬谉 讜爪专讬讱 拽讘讜专讛 诪谉 讛转讜专讛. 讜讚讘专讬 讛专诪讘"诐 讗转讬讬谉 砖驻讬专:



讛讗诪专 诇讗 讘注讬谞讗 讻驻专讛: 驻讬' 讜讗"讻 讗讬谞讜 诪讻驻专 讻诪"砖 专砖"讬 讗"诇 讚讛转讬谞讞 诇讗讘讬讬 讚住讘专 讘讻专讬转讜转 (讚祝 讝' 注"讗) 讚讛讗讜诪专 诇讗 转讻驻专 诇讬 讞讟讗转讬 讗讬谞讛 诪讻驻专转 讗讘诇 诇专讘讗 讚住讘专 砖诐 讚讻驻专讛 诪诪讬诇讗 拽讗转讬 讜讛讗 讚讘注讬谞谉 砖讬专爪讛 讘讛拽专讘转讛 讛讬讬谞讜 讚讜拽讗 讙讘讬 讞讟讗转 诪砖讜诐 讚讘诇讗"讛 诇讗讜 讞讟讗转 讛讬讗 讗讘诇 讛讻讗 诪讻驻专转 拽讘讜专讛 讙诐 讻砖诪讘注讟 讘讛 讚讬"诇 讛讗 讗诪专讬谞谉 讛转诐 讚讛讚专 讘讬' 专讘讗 讜讗"讻 讛讗讘注讬' 讗诇讬讘讗 讚讻"注 讗讝诇讗:



讚讻转讬讘 讗讚诐 讗讬谉 爪讚讬拽 讘讗专抓: 拽"拽 讚诇驻砖讜讟 讛讗讘注讬' 诪讛讗 讚讗诪专讬谞谉 (住驻"讗 讚讘"讘) 讚讚' 诪转讜 讘注讟讬讜 砖诇 谞讞砖 讜注诇讬讛诐 诇讗 谞讗诪专 讗讚诐 讗讬谉 爪讚讬拽 讘讗专抓 讻诪"砖 讛转讜住' 砖诐 讜讻讬 住"讚 讚讛诐 诇讗 谞拽讘专讜:



转"砖 讜住驻讚讜 诇讜 讻诇 讬砖专讗诇: 拽"拽 讛讗 砖讬讬讱 讙"讻 讚诇诪讗 讚诇讬注讘讚 诇讬' 讗专讜谉 讚讘砖诇诪讗 讗拽讜砖讬讗 诪讚讗讬拽讘专 爪讚讬拽讬 讗"诇 讻谉 讚讛讗 讜拽讘专讜 讘诪注专讛 讚讛讜讬 拽讘讜专转 拽专拽注 讻诪讜 讻讜讻讬谉 砖讘讝诪谉 讛转诇诪讜讚 讜讻诪"砖 讛专"谉 讜讻谉 诪拽讘讜专转 诪砖讛 驻专讬讱 砖驻讬专 讚讛讗 讻转讬讘 讜讬拽讘讜专 讗讜转讜 讘谞讬 讜讻谉 诪诇讗 讬住驻讚讜 讬"诇 讚驻专讬讱 砖驻讬专 讻讬讜谉 讚讻转讬讘 诇讚讜诪谉 注诇 驻谞讬 讛讗讚诪讛 诪砖诪注 讚拽讘讜专讛 讛讬讛 讘转讜讱 讛讗讚诪讛 讗讘诇 诪讗讬 讚驻专讬讱 诪讜住驻讚讜 诇讜 拽砖讛. 讜爪"注:



诇诪讗讬 谞驻"诪 讚讗诪专 诇讗 转住驻讚讜讛 诇讛讗讬 讙讘专讗: 拽"拽 讜讛讬讜专砖讬诐 诪讗讬 拽讗诪专讬 讗讬 专讜爪讬诐 诇讛住驻讬讚讜 诪讬 讬诪讞讛 讘讬讚诐 讜讗讬 讗讬谞诐 专讜爪讬诐 讜讛讗讬讘注讬' 讛讬讗 讗讬 诪驻拽讬谞谉 诪讛诐 讗"讻 讛讬讬谞讜 讛讗"谞 诇讗驻讜拽讬 诪讬讜专砖讬诐 讜讬"诇 讚讘讗诪转 讛讬讜专砖讬诐 专讜爪讬诐 专拽 砖讬砖 住驻拽 讗讬 讬砖 诪爪讜讛 诇拽讬讬诐 讘讝讛 讚讘专讬 讛诪转 讚讗讬 讬拽专讗 讚讞讬讬 讛讜讗 讗讬谉 讛讜讗 讬讻讜诇 诇诪讞讜诇 注诇 讻讘讜讚诐:



讗"谞 诇讗驻讜拽讬 诪讬讜专砖讬诐: 驻讬' 讚讬拽专讗 讚讞讬讬 诇讗 砖讬讬讱 专拽 讙讘讬 讬讜专砖讬诐 讜讻诪"砖 讛专"谉 讜诇驻"讝 讛"讛 讚讛讜讬 诪爪讬 诇诪讬诪专 谞驻"诪 诇讙专 讗讬 爪专讬讱 讛住驻讚 讗讜 诇讗:



转"诇 诇讗 讬住驻讚讜 讜诇讗 讬拽讘专讜: 讗"诇 讚讗讬 讙诐 讬拽专讗 讚砖讻讘讬 讙"讻 拽砖讛 讚讛讗 讗诪专讬谞谉 谞讬讞讗 诇讛讜 诇爪讚讬拽讬 讚诪讬拽专讬 讘讛讜 讗讬谞砖讬 讜讗"讻 谞讬讞讗 诇讛讜 诇爪讚讬拽讬讬讗 诇住驻讜讚 讛专砖注讬诐 讚讬"诇 讚讗讬 诪砖讜诐 谞讬讞讗 诇讞讜讚 讗讬谉 注讜砖讬谉 讬拽专讗 诇专砖注讬诐:



讘转讜住驻转 讚"讛 讞诇讬爪讛 诇讗讜 讻诇讜诐. 讚注驻专 讞砖讬讘 讟驻讬 诪讞讜讘专 诪注抓 讛谞注讜抓 讘讗专抓: 讗讻谉 诇驻"讝 讗讬 注抓 讛谞注讜抓 讘注讬专 讛谞讚讞转 砖专讬 转诇讬讗 讘驻诇讜讙转讗 讚专"讬 讜专讘谞谉. 讜讻谉 讗讬 讞砖讬讘 诪讞讜讘专 诇注谞讬谉 讙讟 诇驻诪砖"讻 讛转讜住' 讘讞讜诇讬谉 砖诐:



讚"讛 讛住驻讬讚讗. 砖讗谞讬 诪诇讱 讚讗讬讻讗 讘讝讬讜谉 讟驻讬: 讛诪讛专砖"讗 讘讞"讗 讛拽砖讛 讚讗"讻 诪讗讬 诪拽砖讛 诪讘砖诇讜诐 转诪讜转 讚讛讗 讻转讬讘 讙讘讬 爪讚拽讬讛讜 砖讛讬' 诪诇讱 讜讛谞讬讞 讘拽讜砖讬讗. 讜谞诇注谞"讚 注驻"讬 诪讛 讚讗诪专讬谞谉 讙讬讟讬谉 (讚祝 住"讞 注"讘) 讚砖诇诪讛 诪诇讱 讜讛讚讬讜讟 讛讬' 讜讛讬讬谞讜 讻砖讛讬' 诪讜砖诇讱 诪诪诇讻讜转讜 讛讬讛 讛讚讬讜讟 讜讞讚 讗诪专 砖砖讘 诇诪诇讻讜转讜 讜谞注砖讛 诪诇讱 讜爪讚拽讬' 讙诇讛 诇讘讘诇 讜讛讬' 砖诐 讘讘讬转 讛讗住讜专讬诐 注讚 砖诪转 谞讘讜讻讚谞爪专 讜讘讬讜诐 砖讗讞专讬讜 诪转 讻诪讘讜讗专 讘讻转讜讘 讜讘住讚专 注讜诇诐 讜讗"讻 讻砖诪转 诇讗 讛讬讛 诪诇讱 专拽 讛讚讬讜讟 讚讻讘专 注讘专 诪诪诇讻讜转讜 抓 讜诇讻谉 驻专讬讱 砖驻讬专:





驻转讞 注讬谞讬诐

爪讚讬拽讬 诇讻驻专讛 爪专讬讻讬 讗讬谉 讚讻转讬讘 讗讬谉 爪讚讬拽 讜讻讜'. 讻讚 讛讜讬谞讗 讟诇讬讗 讚拽讚拽转讬 诪讻讗谉 诇诪讬 砖诪驻专砖 讗讬谉 讗讚诐 爪讚讬拽 讘讗专抓 讚讜拽讗 讘爪讚讬拽 讗讘诇 讞住讬讚 诪砖讻讞转 诇讛 讘诇讗 讞讟讗 讚讛讗 诪住讜讙讬谉 诪砖诪注 讚讛讗讬 拽专讗 讻讜诇诇 诇讻诇讛讜 爪讚讬拽讬 讜讞住讬讚讬. 讜砖讜讘 讗讞专 讝诪谉 专讘 专讗讬转讬 诇诪讛专讗谞"讞 驻专砖转 讘讗 砖注诪讚 讘讝讛. 讜注诪"砖 讘注谞讬讜转讬 讘砖讘转 讚祝 谞"讛 注"砖:





砖注专讬 转讜专转 讘讘诇

(诪讜 专注"讘) 诪砖讛讬谉 讗讜转讜 注讚 住诪讜讱 诇砖拽讬注转 讛讞诪讛 讜讻讜'.鈥斪ぷ�' 砖讗诐 讬转诇讜讛讜 讘讘拽专 讞讜砖砖讬诐 砖诪讗 讬转专砖诇讜 讜诇讗 讬转讬专讜讛讜 诪讬讚 讜讬谞讬讞讜 讗讜转讜 转诇讜讬 注讚 住诪讜讱 诇砖拽讬注转 讛讞诪讛, 讜讗讝 讬转讬专讜讛讜 砖诇讗 诇注讘讜专 注诇 注砖讛 讜诇"转, 讜讛专讬 讬讛讬讛 转诇讜讬 讝诪谉 专讘 讘讘讬讝讜讬, 诇讻讱 爪讬讜讜 讞讻诪讬诐 诇讛砖讛讜转讜 注讚 住诪讜讱 诇砖拽讬注转 讛讞诪讛 (讜注讬' 专砖"讬 驻讬' 讗讞专 讘讝讛), 讜讻注讬谉 讝讛 讘诪住' 砖诪讞讜转 驻讬"讘 (讜注讬' 诪"砖 砖诐).


讜讛谞讛 讘专讜专 砖讗诐 注讘专讜 讜诇讗 讛转讬专讜 讗讜转讜 注讚 讗讞专 砖拽讬注转 讛讞诪讛 注讜讘专讬诐 讘注砖讛. 讗讘诇 讬砖 诇讛住转驻拽 讗诐 注讜讘专讬诐 讙诐 讘诇"转, 讘诇讗 转诇讬谉 谞讘诇转讜 注诇 讛注抓, 诪讗讞专 砖讗讬谉 讻转讜讘 讻讗谉 "注讚 讘拽专" (讻诪讜 "讜诇讗 讬诇讬谉 讞诇讘 讞讙讬 注讚 讘拽专", 砖诪' 讻讙 讬讞; "讜诇讗 讬诇讬谉 诇讘拽专 讝讘讞 讞讙 讛驻住讞", 砖诐 诇讚 讻讛) 注讜讘专 讘诇"转 讻讬讜谉 砖砖拽注讛 讛讞诪讛 诪讬讚, 讗讜 砖诪讗 讗讬谞讜 注讜讘专 注讚 注诪讜讚 讛砖讞专.

